Opas Start.mysearchdial.com poistaminen\nStart.mysearchdial.com on selain kaappaaja, joka toistetaan selaimissa ja asentaa MySearchDial Toolbar. Työkalupalkissa on virallinen sivu, jossa se on edistettävä lisäosa, jonka avulla voit mukauttaa uusi välilehtesi linkkien lisääminen. Koristella itse sisältää nopean pääsyn painikkeet eri sivustoja kuten Etsi-ruutuun.\nJotkut käyttäjät voivat löytää sovellus, hyödyllistä ja haluta jotta download se, he eivät voi tehdä virallisen sivulla. Se on selkeästi täällä että MySearchDial jaetaan Installcore asentajat. Jos haluat päästä eroon Start.mysearchdial.com ja palaa käyttämään tavallista hakutyökaluja, sinun täytyy lopettaa MySearchDial.\nMiten Start.mysearchdial.com toimii?\nKun joukossa toistetaan Start.mysearchdial.com saa määrittää kotisivun, uusi välilehti ja oletushakukoneen. MySearchDial Toolbar lisätään myös selaimissa. Se sisältää hakukentän, joka esittelee tulokset Start.mysearchdial.com ja nopean pääsyn linkkejä eri sivuja, kuten Facebook, Twitter, Yahoo, Amazon, Hulu ja niin edelleen. Työkalurivin myös voit kuunnella radiota ja tarkista sää. Se voi tuntua, että sovellus on vain myönteisiä piirteitä. Kuitenkin, se ei ole.\nPäätarkoituksena joukossa ei ole mitään tekemistä sen kätevämpää selata Internetiä. Mikä on itse asiassa kyse on tuottaa web-liikennettä sen sponsorit. Joukossa lisää eri kaupallisten yhteyksien selaimissa, joten ei ole väliä mitkä sivut avataan, ne on täynnä mainoksia, bannereita, tekstilinkkejä ja niin edelleen. Voit myös voidaan ohjata tuntematon sivujen keskellä aallokko. Jos yrität tehdä käyttää Start.mysearchdial.com moottori, näet hakutulokset, jotka ovat täynnä sponsoroituja linkkejä ja mainoksia. Kaikki kaupalliset tiedot hidastaa Internet-yhteyttäsi. Jos haluat poistaa tarpeettomia häiriöitä, poista Start.mysearchdial.com.\nOnneksi ei ole liian vaikea lopettaa Start.mysearchdial.com manuaalisesti. Mitä sinun tarvitsee tehdä on poistaa liittyvää ohjelmaa, joka yleensä näkyy ohjelmat-luettelossa kuin Mysearchdial, ja sitten poistaa Start.mysearchdial.com selaimen. Seuraavassa esitetään koko poisto-ohjeet. Vaihtoehtoisesti voit toteuttaa anti-malware työkalu, joka poistaa Start.mysearchdial.com ja muut ei-toivotut ohjelmat tietokoneesta ja suojella sitä tulevaisuuden uhkia.\nMySearchDial poistaminen koneeltasi:\nValitse MySearchDial ja valitse Poista\nValitse ja poista MySearchDial\nPoista Start.mysearchdial.com selaimet:\nMuokata kotisivusi Yleiset-välilehdessä\nNapsauta rataskuvaketta uudelleen ja valitse Lisäosien hallinta\nPoistaa ei-toivotut laajennusten työkalurivit ja laajennukset\nSiirtää Etsi Providers osaan\nPoista Start.mysearchdial.com ja asettaa uusi moottori\nValitse-valikosta ja mene asetukset\nSisu jotta etsiä kaistale ja poistaa Start.mysearchdial.com\nMääritä uutta hakupalvelua


CLASSIC MOTOKROSS -KUVAT: KAIKKI 3-DIGITIIVISET ALOITTAVAT | Motocross Action Magazine\nVoitko nimetä tämän ratsastajan? On vaikea muistaa, kun tällä kuljettajalla oli kolminumeroinen numero, mutta jokainen kansallinen mestari alkaa täydellisellä etulevyllä.\nTarvitsetko johtolankoja - vai onko sinulla jo sitä? Tässä muutamia vinkkejä. (1) Tämä valokuva on kuvattu hänen ensimmäisenä täytenä vuotenaan AMA: n kansallisella piirillä - siksi hänellä on numero 352. (3) Vaikka hän on tunnetuin vuoden 1977 AMA 125 -mestaruuskisoista, hän ei koskaan voittanut 125-titteliä. (3) Hän kilpaili uransa aikana Suzukista, Hondasta ja Yamahasta. (4) Hän voitti vuoden 1979 AMA 500 kansallisen mestaruuskilpailun ja oli vuoden 1981 voittaneen Motocross des Nations -joukkueen jäsen. (5) Hänestä tuli ensimmäinen amerikkalainen, joka voitti maailmanmestaruuden 250 luokassa… vuonna 1982. Okei, sait sen todennäköisesti kauan ennen tätä, mutta katso tämän sivun alaosasta nähdäksesi oletko oikeassa.\nTämä on numero, josta hänet on parasta muistaa. Vastaus on Danny LaPorte.\n1979 ama 500 nationla -mestari982 250 maailmanmestariDanny Laportemotocrossmotocross toimintalehtiMXAmxdnSUZUKI


Volvo V70 5D V70 STW 2.4TURBO Farmari 2003 - Vaihtoauto - Nettiauto\n5D V70 STW 2.4TURBO\nVuosimalli 2003 (ensirek. 11-2002) Katsastettu 12-2016\nVolvo V70 5D V70 STW 2.4TURBO\nSiistikuntoinen farkku Volvo kohtuullisilla kilometreillä myynnissä!\nHyvin pidetty, maalipinta sekä nahkasisusta hyvässä kunnossa.\nKesärenkaat Volvon alkuperäisillä vanteilla.\nTakapuskurin muoviosassa haaleita läikkiä, saa vahalla piiloon mutta ilmestyvät aina kuukauden tai kahden päästä takaisin.\nAura heitti lumet konepellille viime talvena, oikein tarkkaan kun katsoo huomaa konepellissä 2 pientä lommoa, ei häiritse.\nKuskin puoleisessa penkissä sauma auennut, tyyppivika.\nKyseessähän ei ole uusi auto, ikäisekseen hyvässä kunnossa.\nVaihdokeille ei tällä hetkellä tarvetta. Piilota »\n***** Moi,koska jakopää tehty ja mikä olis tiukka käteishinta?\n***** vastasi Ei kiitos. Pakettiauto olisi hakusessa.\nVolvo V70 2.4, '02, 171 tkm\nNettiauto ID 8250506


Kerrostalo Vanilja B22, 3 huonetta, Tikkurilantie 33 B22, Vantaan Vanilja\nVanilja B22, 3 huonetta, 64,5 m²\nLäpitalonasunto lasitetulla parvekkeella ja omalla saunalla\nVaniljan asunto B 22 hurmaa toimivalla pohjaratkaisullaan ja näkymillään kahteen ilmansuuntaan. Tämä ensimmäisen kerroksen koti sopii moneen menoon ja makuun.\nEteisessä vaatteet ja tarvikkeet pysyvät siististi piilossa tilaa säästävien liukuovien takana. Keittotilan ja olohuoneen yhdistelmä on helposti kalustettavissa eheän seinäpinnan ansiosta. Olohuoneesta on käynti leveälle, sisäpihan puolelle avautuvalle, lasitetulle parvekkeelle, jossa umpikaide antaa näkösuojaa. Päämakuuhuoneessa vaatesäilytykselle on varattu koko seinän verran liukuovikaapistoja. Pienemmän makuuhuoneen voi sisustaa vaikka työhuoneeksi tai omaksi kirjastoksi.\nTämän asunnon hoitovastikearvio on 251,55€/kk. Arvio pääomavastikkeelle ensimmäiselle kahdelle vuodelle on 144,90€/kk ja kolmannesta vuodesta alkaen 749,70€/kk.


Koetteko epämääräistä taustalla olevaa huolestuneisuutta tai alavirettä? – Hidasta elämää -keskustelu\nKoetteko epämääräistä taustalla olevaa huolestuneisuutta tai alavirettä?\nHidasta elämää -keskustelu › Foorumit › Hyvinvointi › Koetteko epämääräistä taustalla olevaa huolestuneisuutta tai alavirettä?\nAvainsanat: ahdistuneisuus, huolestuneisuus, luonto, tietoisuusharjoitukset\nTämä aihe sisältää 9 vastausta, 8 kirjoittajaa, ja päivitettiin viimeksi 3 vuotta, 2 kuukautta sitten Viannn toimesta.\nlokakuu 23, 2017, 12:00 #115\nOnko muilla kokemuksia siitä, että vaikka kaikki on tosi hyvin, niin tuntuu, että taustalla on pieni epämääräinen huolestuneisuus tai alavireisyys? Se ei liity mihinkään asiaan tai synny missään tietyssä tilanteessa. Välillä vaan tuntuu, etten pysty kokemaan asioita ”puhtaana”, kun huolestuneisuus värittää taustalla harmaata kaikkeen.\nPystyn elämään ihan normaalisti, olen myös hetkellisesti iloinenkin ja myös aikaansaava, mutta huomaan, että taustavire palaa aina.\nOnko muilla samanlaisia kokemuksia, vai olenko yksin tämän kanssa? Oletteko löytäneet jotain kirjoja/menetelmiä/muita välineitä, joilla voisi kirkastaa oloa?\nlokakuu 23, 2017, 14:14 #116\nMoikka Maija75! Tunnistan tuon, itsellä oli joitakin vuosia sitten tosi voimakkaasti taustalla olevaa alakuloa. Osittain liitän sen vuodenaikoihin, varsinkin talvisin tuntuu, että mieli on vähän huono, vaikka kaikki olisi ihan hyvin.\nOletko kokeillut sellaista, että päivittäin miettisit tai kirjoittaisit ylös asioita, jotka elämässä ovat hyvin ja joista olet kiitollinen – sellaisia ihan pieniä? Huomasin saavani tällä keinolla arkeeni hyvän olon tunnetta, joka pysyy yllä pitkään.\nlokakuu 24, 2017, 11:22 #117\nJoo, tunnistan myös tuon saman ilmiön, että jokin epämääräinen huoli on kaiken taustalla, vaikka asiat tuntuvat muuten elämässä olevan ihan hyvin. Tavallaan tosi lohdullista kuulla, että en ole ainoa, joka kokee tällaista toisinaan. Olen joskus koittanut miettiä, mistä tämä voisi johtua, mutta en ole löytänyt mitään syytä. Täytyy varmaan kokeilla tuota Piia-Lotan vinkkiä, että kirjoittaisin muistiin asioita, jotka ovat hyvin. Ehkä siitä voisi olla apua?\ntätä vastausta muokkasi 3 vuotta, 4 kuukautta sitten Elina.\nlokakuu 24, 2017, 13:33 #124\nlokakuu 25, 2017, 14:47 #127\nitselläni on auttanut alakuloon luonnossa liikkuminen. Luonnossa kaikki on täydellisen hyvin. Puut, kasvit, eläimet, vesi, pilvet taivaalla… rakastan luonnon harmoniaa ja universumin kaunista kiertokulkua, jossa ei ole lopullisia loppuja vaan jokaista kuolemaa seuraa aina uusi syntymä, uusi elämä luonnon loputtomassa rakkauden täyttämässä todellisuudessa ja sen kaikissa sävyissä myös siinä maailmassa, jota emme näe mutta jonka voimme aistia.\nlokakuu 26, 2017, 11:58 #128\nOlisipa ihana kuulla, miltä kiitollisuuspäiväkirjan kirjoittaminen tuntuu teistä! <3 Maija, taidan tietää, mitä tarkoitat kun kirjoitat facesta ja instasta. Olen huomannut, että jään iltaisiin selailemaan tuntikausiksi kumpaakin ja välillä siitä tulee vain paha mieli. Muiden elämät näyttävät niissä niin täydelliseltä, vaikka tiedänkin ettei se ole todellista. Täytyisi varmaankin pysyä somesta pois iltaisin, mutta auttaakohan sekään, jos selaan kuitenkin seuraavana aamuna samat asiat? Onko teillä ajatuksia tästä?\nKiitos Pequ, luonto on tosiaan aina täydellisen kaunis. Auttaako sinulla alakuloon lyhytkin ulkoiluhetki?\njoulukuu 7, 2017, 20:12 #275\nHei, tuttu tunne tällainen epämääräinen ahdistus, varsinkin nuorempana sitä oli usein. Itse sain apua mieluisista harrastuksista. Löysin paratieteen, fengshuin ja reikin, aloin opiskella niitä ja innostuin. Tutustuin omaan sisimpääni, omiin vahvuuksiini ja kehityskohteisiini. Huomasin levollisuuden ja harmonian astuvan sydämeeni, vaikka juuri samoihin aikoihin koin työpaikan menetyksen ja muita kovia juttuja. Sain voimaa näistä harrastuksistani.\nJokaiselle olisi tärkeää löytää se oma juttu, jossa sydän laulaa, koska jokainen olemme yksilöitä. On hyvä välttää tilanteita ja ryhmiä, joissa liikkuu ns. huonoa energiaa. Olemme itsekin energiaolentoja ja erilaisille värähtelyille alttiita, siksi kannattaa hakeutua ympäristöön, joka tuntuu ravitsevan ja voimauttavan meitä. Itse en ole ollenkaan sosiaalisessa mediassa juuri tämän takia. Siellä se onnellisuus on epäaitoa ja teeskentelyä. Nykyisin kannattaa olla tarkkana myös median valeuutisten kanssa. Eli meiltä kaikilta kysytään medialukutaitoa ja se pätee myös sosiaaliseen mediaan.\njoulukuu 8, 2017, 10:39 #276\nHei kaikki ja erityisesti Maija75,\nettä avasit keskustelun. Olen herkkä ja huomaan että kyky kokea syvästi ilo ja suru altistavat minut poikkeuksellisen vahvalle ja usein toistuvaan ahdistuneisuuteen. Tänä syksynä oireet ovat vain pahentuneet. Mieleni on yhtäkkiä nostanut esille jopa vuosikymmeniäkin vanhoista asioita ja tilanteita, joissa nyt huolettaa, että olen mokannut tai että olisi pitänyt tehdä toisin. Huolehdin myös siitä, millainenkohan olen, näkevätkö muut minut niinkuin itse nään itseni. Toiminko oikein. Nämä tuntemukset ovat pahimmillaan yltyneet paniikkikohtauksiksi. Olipa siksi helpottavaa kuulla, että meitä on muitakin samassa veneessä. Tuotte voimaa.\nKoska olen kokenut, että ahdistuneisuuteni liittyy persoonaani, olen pyrkinyt hyväksymään ja elämään näiden tunnetilojen kanssa. Myös täällä mainittu luonnossa liikkuminen auttaa myös minua, mutta ehdottomasti peräänkuulutan somen vähentämistä. Se on ollut aivan avaintekijä oman hyvinvointini kannalta.\nOlen myös huomannut, että huolien vähättely (”mennyt on mennyttä, muuttaa voi ainoastaan tulevaa, ja tehdä tänään hyvin”), sekä tietoisuus- ja rentoutusharjoitukset auttavat tässä huolestuneisuudessa.\nLieneekö loppu vuoden työ- ja kiirekuormitus altistaa meidät entistäkin enemmän ahdistuneisuudelle? Onneksi joulu on pian. Tsemppiä kaikille <3\ntätä vastausta muokkasi 3 vuotta, 2 kuukautta sitten esmeralda.\njoulukuu 10, 2017, 19:08 #289\nEsmeralda, kirjoitat aivan kuin omaa kokemaani 🙂 Todella vaikeaa selittää jollekin, joka ei ymmärrä, kuinka joku vanha juttu voi alkaa vaivata mieltä. Mindfulnessin mukana olen jotenkin oppinut ’sietämään’ näitä ajatuksia, sillä niitähän ne ovat, ajatuksia. Ei osaa terapeutitkaan ajatella, miten voimakkaasti otan jonkun asian, joka voi toiselle olla ihan mitätön! Mennyttä ei voi muuttaa, mutta sen vaikutus voi kantaa tulevaisuuteen, jos niistä menneen ajatuksista ei pääse irti. Loppuvuodet ovat pahinta aikaa, varsinkin silloin kun ei ole lunta ja päivät ovat harmaita. Onneksi ollaan menossa kevättä kohti, menneenä syksynä olen oppinut ajattelemaan jo pitemmälle, ei ainoastaan tuijottamaan synkkää talvea! Ahdistavia päiviä on paljon vähemmän kuin on tähän asti ollut menneinä vuosina.\njoulukuu 14, 2017, 11:17 #302


Nettivaraosa - Airoh ym Ajovarusteita - Katu ja Enduro - Ajovarusteet - Nettivaraosa\nAiroh Ym Ajovarusteita\nKatu ja Enduro\nID 2358879. Suojavarusteet ajovarusteet\nAiroh ym Ajovarusteita Katu ja Enduro\nLisätiedotVaraston inventaarion seurauksena myydään seuraavat toimettomaksi jääneet varusteet:\nAiroh Miro kypärä koko L, muutama naarmu mutta hyvässä kunnossa ja vähän ollut päässä. Hinta 60e\nLue lisää »Varaston inventaarion seurauksena myydään seuraavat toimettomaksi jääneet varusteet:\nYoko YS1 ajohousut kadulle polvi ja lonkkasuojilla, koko 54/XL, todella vähän käytetty. Hinta 70e\nScott Endurohousut,vähän kurajälkiä mutta 2 krt olleet\njalassa, koko XXL Hinta 50e\nTimeless endurotakki koko XXL niinikään jäänyt vähälle käytölle. Hinta 60e\nLeatt:n todella laadukas rintapanssari/selkäsuoja, ei repeämiä ja muutenkin kuosissa. Hinta 100e Piilota »\nKatso myytävänä olevat Airoh ym Ajovarusteita varaosat »\nsinisalo 5 €\nForcefieldT-Pro type B 10 €\nFlyerKansitakki 29 €\nMP asuSadeasu 35 €\nSweep 40 €\nSoul RaceItaly 40 €\nAcerbis2.0 Adult 50 €\nsweep 60 €\nCourse 70 €\nEVS 90 €\nSoita: 50 € Airoh ym Ajovarusteita Nettivaraosa ID 2358879 Hakutulokset


Pöytäkirja 16.11.2020/Pykälä 292\nMonitoimikeskuksen putkiurakkaa koskeva Loimaan HT-Asennus Oy:n hankintaoikaisuvaatimus\nKH 16.11.2020 § 292\nKaupunginhallitus päätti kokouksessa 12.10.2020 (239 §) monitoimikeskuksen urakoitsijavalinnoista kokonaistaloudellisesti edullisimpien urakkatarjousten pohjalta. Päätös annettiin tiedoksi kaikille tarjouskilpailuihin osallistuneille tarjoajille 13.10.2020.\nMonitoimikeskuksen putkiurakan tarjouskilpailuun osallistunut Loimaan HT-Asennus Oy (edustajanaan Henri Torikka) on tehnyt päätöksestä putkiurakan osalta valituksen markkinaoikeuteen 26.10.2020 ja toimittanut kaupungille samana päivänä hankintaoikaisuvaatimuksen. Hankintaoikaisuvaatimus on toimitettu määräajassa.\nLoimaan HT-Asennus Oy esitti tarjouksessaan referenssikohteina kaksi päiväkotikohdetta. Tarjousvertailussa yhtiölle annettiin viisi lisäpistettä yhdestä päiväkotikohteesta. Hankintaoikaisuvaatimuksessaan Loimaan HT-Asennus Oy vaatii referenssikohteiden pisteytyksen oikaisua siten, että molemmista yhtiön esittämistä päiväkotikohteista annetaan viisi lisäpistettä ja että Loimaan HT-Asennus Oy julistetaan monitoimikeskuksen putkiurakkakilpailun kokonaistaloudellisesti edullisimman tarjouksen jättäjäksi ja samalla kilpailun voittajaksi.\nOikaisuvaatimuksen johdosta hankintayksikkö pyysi Loimaan HT-Asennus Oy:tä lisäkirjeellä 26.10.2020 tarkentamaan tarjoustaan kohteeseen nimettävän työnjohtajan ja henkilöstöresurssien osalta taatakseen tasapuolisen kohtelun kaikille tarjouskilpailuun osallistuneille. Lisäselvitys toimitettiin hankintayksikölle 1.11.2020.\nHankintayksikkö pisteytti referenssikohteet tarjouspyynnön mukaisesti siten, että pisteytettäväksi esitetystä toteutetusta koulurakennuksesta laajuudeltaan yli 2 000 neliömetriä sai viisi pistettä ja toteutetusta päiväkotirakennuksesta laajuudeltaan yli 500 neliömetriä viisi pistettä. Vaihtoehtoisesti ehdokas sai esittää vaativuudeltaan merkittävämpiä rakennuskohteita pisteytettäväksi enintään kaksi kappaletta kuten terveydenhuollon uudis- ja saneerauskohteet. Referenssikohteiden maksimipisteet olivat 10 pistettä.\nHankintayksikkö on asiaa arvioituaan tullut siihen tulokseen, että tarjouspyynnössä referenssien pisteytystä koskeva ilmaisu on ollut tulkinnanvarainen. Hankintaoikaisuvaatimus tulee hyväksyä. Hankintapäätös 12.10.2020 on siksi virheellinen ja tulee putkiurakan osalta oikaista. Hankintalain 132 §:n mukaisesti hankintayksikkö voisi myös itse korjata virheellisin perustein syntyneen päätöksensä ilman asianosaisten suostumusta.\nKiinteistöpäällikkö selvittää asian yksityiskohtia kokouksessa.\nHankintaoikaisuvaatimus ja uudelleen laaditut tarjousten vertailuperusteet ovat nähtävillä kokouksessa. Ne otetaan liitteiksi pöytäkirjaan.\n1. hyväksyy monitoimikeskuksen putkiurakan hankintapäätöstä koskevan Loimaan HT-Asennus Oy:n hankintaoikaisuvaatimuksen\n2. kumoaa kokouksessa 12.10 2020 (239 §) tehdyn päätöksen putkiurakoitsijan valinnan osalta\n3. valitsee monitoimikeskuksen putkiurakoitsijaksi uudelleen laadittujen ja liitteenä olevien tarjousten vertailuperusteiden nojalla kokonaistaloudellisesti edullisimman tarjouksen tehneen Loimaan HT-Asennus Oy:n\n4. toteaa urakkatarjouksen ja urakoitsijan valintaa koskevan hankintapäätöksen sitovan kaupunkia, kun hankintasopimus eli urakkasopimus on allekirjoitettu\n5. lähettää tämän hankintaoikaisua koskevan päätöksensä markkinaoikeudelle tiedoksi ja pyytää markkinaoikeudelta lupaa päätöksen täytäntöönpanoon\nKäsittely Kiinteistöpäällikkö Jukka Perälä oli asiantuntijana läsnä kokouksessa selostamassa asiaa. Hän poistui kokouksesta selostuksensa jälkeen ennen asian käsittelyä ja päätöksentekoa.


Tervetuloa Kankaisten Golfiin! - Anna Golf\nTervetuloa Kankaisten Golfiin!\n23.7.2020, klo 12:43\nAnna Golf Tour rantautuu ensimmäistä kertaa Kankaisten Golfin upealle kentälle Maskuun 26.7. Kilpailu pelataan yhteislähtönä klo 9.00. Eniten bogeypisteitä kerännyt voittaa kutsun Golf Tailorsin järjestämälle kiertueen finaalimatkalle keväällä 2021 upeaan Quinta da Marinhaan Portugaliin. Päivän aikana on Anna Golf -tapaan runsaasti erikoiskilpailuita ja kumppanien tarjoamia laadukkaita palkintoja.\nKatso lähtöryhmä -ja aika täältä!\nOdotettu Anna Golf -finaalimatka tehdään keväällä 2021 upeaan ja aurinkoiseen Quinta da Marinhaan Portugaliin\n7.30-8.30 Ilmoittautuminen caddiemasterille, aamiainen ja range.\n8.30 Kilpailuinfo ravintolan terassilla\n13:00 Lounas. Palkintojenjako ravintolan terassilla\n15.00 Kilpailupäivä päättyy\nHenkilökohtainen 18 reiän pistebogey 4/5 -tasoituksin. Eniten bogeypisteitä kerännyt voittaa kutsun Golf Tailorsin järjestämälle kiertueen finaalimatkalle keväällä 2021. Maksimi pelitasoitus kilpailussa on tasoituksella 36 saatava pelitasoitus. Sijapalkintoja voittaakseen tulee pelaajan olla pelannut vähintään kolme (3) tasoituskierrosta kuluvan vuoden aikana. KTS. Säännöt


Brasilian kaadosta MM-hopeamitalistin kimppuun - UrheiluSuomi.com\nBrasilian kaadosta MM-hopeamitalistin kimppuun\n431108 Lentopallo 8.7.2009\nLentopallomaajoukkueen Tiikereiden maailmanliiga jatkuu Tampereella Puolaa vastaan. Lopputurnaupaikka edelleen haaveissa.\nMiesten lentopallomaajoukkueen huimaa Brasilia-voittoa seuraa tulevana viikonloppuna edellisten maailmanmestaruuskilpailujen hopeajoukkueen Puolan kohtaaminen. Lentopallotiikerit kohtaavat Puolan Tampereella Hakametsän jäähallissa perjantaina ja lauantaina kello 18.30.\nSuomen päävalmentaja Mauro Berruto kertoo viikon alkaneen, ja jatkuvan, kuten edellisenkin.\n- Sunnuntaina oli lepopäivä ja maanantaina aamulla jo harjoiteltiin, kuten aina. Emme ole vielä valmiita, vaikka teimmekin suomalaista lentopallohistoriaa lauantaina. Kun olemme jälleen askeleen parempia myös vastustajamme yrittävät tehdä elämämme jälleen hankalammaksi. Mitään ei valmistautumisessamme tai muussa ole tietenkään muuttunut.\nBerruto kehuu joukkueensa asennetta tämän viikon alun harjoituksissa, mutta muistuttaa että ison voiton jälkeen töitä on jälleen edessä.\n- On inhimillistä, jos hienon voiton jälkeen ollaan hieman pilvissä. Pitää vain päivä päivältä nyt parantaa ja olla valmiita perjantaina. Molempina kotiviikonloppuina ensimmäinen peli on ollut huonompi, mutta nyt haluamme tehdä asiat taas paremmin siinäkin asiassa.\nLohkon kakkospaikka ja lopputurnaus tavoitteena\nBerruto on todella tyytyväinen, että Suomi saa pelata kuusi perättäistä ottelua maailman huippujoukkueita vastaan, jotka olivat edellisen MM-turnauksen finaalissa Tokiossa 2006.\n- Meillä on aarre käsissämme näiden otteluiden myötä ja haluamme ottaa siitä kaiken irti. Tavoitteemme oli voittaa Brasilia ja sen tavoitteen täytyttyä on nyt uutena maalinamme lohkon kakkostila ja taistelu Serbiassa pelattavan lopputurnauksen paikasta parhaana lohkokakkosena.\n- Totta kai se on realistinen tavoite. Kun kaksikolmannesta on maailmanliigaa pelattu olemme tasapisteissä Puolan kanssa ja vain pistesuhde erottaa meidät kakkospaikasta. Näiden neljän ottelun perusteella parempi joukkue tulee olemaan lohkokakkonen ja voi saada mahdollisuuden pelasta lopputurnauksessa.\nIsäntämaa Serbian ja neljän lohkovoittajan lisäksi Belgradin lopputurnaukseen 22.-26. heinäkuuta selviää paras lohkokakkonen. Serbian voittaessa lohkonsa mukaan pääsee myös heidän lohkon kakkonen automaattisesti lohkovoittajan statuksella.\nBerruto myös kertoi, että Tuomas Sammelvuo ei vielä palaa joukkueen vahvuuteen vatsalihasvammansa jäljiltä tulevana viikonloppuna. Matti Hietanen sen sijaan on kuntoutunut ja joukkueesta pitää pudottaa yksi yleispelaaja Puola-otteluista.\nPuolan joukkueessa on tapahtunut olympialaisten jälkeen paljon miehistömuutoksia usean kokeneen pelaajan viettäessä huilia. Uudelle argentiinalaiselle päävalmentajalle Daniel Castellanille maailmanliiga on ensimmäinen turnaus joukkueen peräsimessä.\n- Puola oli parempi Venezuelaa vastaan kuin me, mutta me Brasiliaa vastaan heitä parempia. Puola on maa, jossa lentopallo on erittäin suuressa suosiossa. Euroopassa Puola on niitä harvinaisia maita, jossa lentopallo on todella suosittua. Puolan liiga on todella suosittu ja hyvätasoinen, Berruto totesi.\nMaailmanliigan pistepörssissä kolmantena oleva Mikko Oivanen pelasi viime kaudella ensimmäisen kautensa Puolan liigassa ja jatkaa Rzeszowin joukkueessa myös tulevalla seurakaudella.\n- Lentopallo on jopa Puolan ykköslaji, suositumpi kuin jalkapallo. Kaksi maan sarjan joukkueista oli mestarien liigassa kahdeksan parhaan joukossa, joka kertoo jo tasosta, Oivanen totesi.\nOivasen seurakavereista Puolan joukkueessa ovat mukana passari Pawel Woicki ja libero Krysztof Ignaczak.\n- Ignaczak on varsinkin puolustamisessa yksi maailman parhaista. Passari Woicki on uusi naama maajoukkueessa, mutta parhaimmillaan kova hänkin, Oivanen analysoi seurakavereitaan ja tulevia vastustajia.\nBrasiliaa vastaan lauantaina loistanut yleispelaaja Antti Siltala toteaa panosta olevan peleissä mukavasti.\n- Onhan tässä vähän sellaista finaalinmakua, varsinkin jos haluaa taistella siitä lopputurnauspaikasta. Totta kai lohkon kakkospaikka on jo sinänsä tärkeä, mutta kyllä lopputurnaukseen olisi mukava päästä pelaamaan.\nSuomi ja Puola ovat maailmanliigan D-lohkossa tällä hetkellä tasapisteissä. Puola on Brasilian jälkeen toisena ja Suomi kolmantena huonommalla eräpisteiden suhteella. Neljässä keskinäisessä ottelussa lohkon kakkossija ja mahdollisuus maailmanliigan lopputurnaukseen ratkaistaan.\nSuomi ja Puola ovat kohdanneet viimeksi vuonna 2007. Moskovan EM-kisoissa 11.9. Suomi otti komean voiton 3-0 (25-20, 29-27, 25-21). Tuosta joukkueesta nyt mukana ovat vain Bartosz Kurek ja Wojciech Grzyb.\nOlympialaisten esikarsintaturnauksessa Unkarin Szombathelyssä 2.12. Puola puolestaan voitti 3-0 (25-20, 25-18, 27-25), mutta ottelulla ei ollut mitään merkitystä, koska molemmat olivat jo varmistaneet jatkopaikkansa.\nTämän kesän maailmanliigan Suomen viimeiset kotiottelut pelataan perjantaina 10.7. ja lauantaina 11.7. klo 18.30 Hakametsän jäähallissa Tampereella. Halliin pääsee jo klo 17.00\nSuomen ja Puolan ottelut\nPe 10.7. klo 18.30 Tampere: Suomi – Puola\nLa 11.7. klo 18.30 Tampere: Suomi – Puola\nKe 15.7. klo 21.00 Bydgoszcz: Puola – Suomi\nTo 16.7. klo 21.00 Bydgoszcz: Puola – Suomi\n22.-26.7. Belgrad, Serbia. Kuuden maan lopputurnaus.\nKaikki ottelut suorina Urheilukanavalla\nKaikki Suomen ottelut nähdään suorina lähetyksinä Urheilukanavalla.\nLisäksi nähdään viikon otteluina muita huippukamppailuja:\nSu 12.7. klo 9.45 USA – Italia (jälkilähetys)\nLa 18.7. klo 17.30 Bulgaria – Venäjä (suora)\nJoukkueiden viimeiset saavutukset\nFIVB:n rankingissa 22. sijalla\nEuroopan liiga 2005: 2.\nMM-kisat 1982: 17.\nFIVB:n rankingissa 7. sijalla\nOlympialaiset 2008: 5.\nMM-kisat 2006: 2.\nMaailmanliiga 2008: 5., 2007: 5.\nEM-kisat 2007: 11., 2005: 5.


porvoon tapaus | Keskustelu | Kaksplus\nViestiketjun aloittaja Jemmi\nMinua hirvittää kamalasti tuo povoon tapaus..\nOlen itsekkin masentunut ja monesti käynyt samoja ajatuksia mielessä. Haluaisin keskustella aiheesta jonkun kanssa täällä, koska se ahdistaa minua todella paljon ja haluaisin saada vähän selkeytettyä ajatuksiani. Mietin tapausta illat, yöt kun käyn lasteni vuoteiden luona tuttia laittamassa yms. Kokoajan mielessä ja mietin miten hän sen teki, tiesikö mies tai joku, miksi hän sen teki, mitä hän ajatteli... miksi hän tarttui pyssyyn, miltä hänestä tuntui tehdä..\nEhkä tosiaan aika sairasta miettiä tätä, mutta kun itse on väsynyt ja masentunut mielessä pyörii tuo tapaus liikaakin.\nNyt haluan silti täsmentää, että en itse tuollaista tekisi, mielessä joskus kamalina hetkinä on, mutta no hätä minulla silti..\nHaluaisin vain pystyyn keskustelun jolla selvittää päätäni.\nSinun kanntaisi kyllä ihan hakeutua ammattiauttajalle koko perheesi vuoksi.Nämä ovat vakavia asioita ja niitä ei hieveän hyvin pysty täällä netissä ratkomaan...\n:x yritä nyt hyvänen aika kaikin "voimin"suuntaamaan ajatuksesi ja energiasi JOHONKIN positiivisempaan asiaan?juhannus tulossa ja sinulla ihania omia lapsia?mieti mitä hyvää elämässä on ja mitä mahdollisuuksia.........? :/\njahas, siispä joku heti ymmärsi väärin.\nTäsmennän vielä, että en todellakaan aio samaa toteuttaa, enkä sillätavalla sitä mieti.\nEn halunnut vihjaista että olisit mitään "toteuttamassa",ainoastaan yritin saada sinut suuntaamaan juuri nuo ajatuksesi(masentavat)POIS tuosta tapauksesta johonkin positiivisempaan......vaikea neuvoa sen paremmin ,tuntematta täysin mistä masennuksesi kumpuaa.....vaikeita tilanteita on monella.Joskus auttaa puhuminen taikka kirjoittaminen ylipäänsä se että saa sen mikä mieltä painaa ulos ja "esille".Pahemmissa tapauksissa ainoa keino on "aika" sekä jopa ammattiapu (lääkkeet ym.)olen huono kommentoimaan enempää.Koin itse masennuskauden lapsen syntymän jälkeen ,ja muistan ajan erittäin synkkänä ja lannistavana ja ylipäänsä en halua edes muistella(taloudellista ahdinkoa jne).Apunani minulla ihana mies ja oma äitini...kävin kyllä lääkärissäkin(ei apua kohdallani,päinvastoin).....toivon sinulle parempia aikoja ,muista että lapsesi ovat elämisen arvoinen juttu ! nurkan takana pilkotta aurinko?ei välttämättä lohduta juuri nyt mutta..........\nEn erica tarkoittanut sinua, vaan tuon nean kirjoitusta. Sinun kirjoituksesi oli minusta ihan asiallinen ja jopa piristävä. Varsinkin tuo viimeisesi jonka nyt laitoit. Kiitos siitä.\nSilti mietin missä menee raja todella, koska tarvitsee hakea apua mietteihinsä koska tuollainen järkyttävä tapahtuma on normaalia ajattelua..\nKokoajan mielessä, ja ajattelen koko tapausta sekunti sekunnilta. Mitlä äidistä tuntui kun hän käveli huoneesta huoneeseen kun yksi oli jo menehtynyt.. onko jutussa jotain hämärää jne. Oliko mies ehkä tietoinen asiasta, oliko se heidän yhteinen päätös jopa..\nMinä ymmärrän jopa tätä äitiä ja sääliksi käy..\nSen vähäisen pohjalta,mitä psykologiasta ymmärrän, voisin vähän kommentoida tuota tilannettasi. Olet siis väsynyt ja mietit väsyneenä kaikenlaista. KOrostan siis mietit. Ajatukset tulee ja menee, ja vaikka ymmärrät niiden olevan vain ajatuksia etkä moisia koskaan tekisi, haluaisit ajatuksista eroon. Ymmärsinkö oikein?\nIhmisellä on tiettyjä toimintamalleja, samoin ajatusmalleja. Osa ihmisistä ajattelee vaikeuksia kohdatessaan helposti itsemurhaa, haluaa paeta tilanteesta. Se tuntuisi helpommalta vaihtoehdolta. Kaikki ikään kuin raukeasi, eikä joutuisi ponnistelemaan tilannetta parantaakseen. Kuitenkaan sitä itetuhoa ei tee, vaikka kriisien kohdalla saattaa niin ajatella, ehkä ajatuksellä "märehtiäkin".\nSama juttu ehkä sinulla nyt? Olet väsynyt, tuntuisi joskus helpommalta huitaista kaikki tyhjiin. Tehdä tehty tekemättömäksi jne.. Ajatuksista saattaa tulla pakonomaisia ja kun niistä liikaa huolestuu, ei saakaan niitä ajatuksia loppumaan. On hyvä tietää, että monilla ihmisillä on pakkoajatuksia jossain vaiheessa elämäänsä, yleensä teininä. Ne ei ole vaarallisia. Parasta olisi, kun nyt keksit vaikka tikusta asiaa kavereille, rupeat puuhaamaan kaikkea muuta mielekästä, ja nukut. Porvoon teko koskettaa ja järkyttää sinua, koska olet samantapaisessa elämäntilanteessa. Mutta muuta yhetistä teillä ei sitten olekaan. Muista se\nPorvoon tapaus oli todella kauhea. :'( Tottakai, kun tuollaista tapahtuu sitä miettii ja ajattelee monella tapaa. Kuitenkin jos se on ainoa asia mikä "päähän mahtuu" olisi mielestäni aika puhua ammattiauttajalle tai ainakin läheiselle ystävälle tai sukulaiselle.\nNiin....kyllähän noi pistää ajattelemaan :/ . Kerrassaan surullinen tapaus oli....mäkin olen miettinyt et mitäköhän sen äidin päässä on mahtanut liikkua. Itse en todellakaan pystyisi ikinä tekemään tuollaista omille lapsilleni, onneksi. Vaikka olisin kuinka pimahtanut niin En ja En. Itselleni mieluummin mutta en itsellenikään. Haluan uskoa että tämä epätoivoinen äiti halusi "suojella" lapsiaan pahalta maailmalta eikä halunnut jättää näitä orvoiksi. Mutta silti en voi missään nimessä hyväksyä tekoa \_|O \_|O Olisivat voineet päästä hyvin veloistaan kun olisivat myyneet omakotitalonsa yms. mitä sitten mitä muut ajattelee, eiköhän jokaisella ole ihan omat elämät elettävinä \_|O . Miksi aina pitää ajatella mitä muut ajattelee. Pitää vaan hymyillä kauniisti ja esittää et meillä on kaikki hyvin vaikka ei olekaan, pääasia et kaikki luulee niin, en ymmärrä. Mutta en halua sen enempää pohtia totakaan tapausta, tulee vaan surullinen mieli :'(\najattelin muutaman rivin kirjoittaa sinulle, luin muiden vastaukset sinulle ja ymmärrän kyllä sun tunteen ja masennuksen ja ahdistuksen tuosta aiheesta ja muutenkin. Mä olen myös masentunut, sain eilen reseptin kouraan, että lääkkeitä pitäisi jo syödä. Tämä on jo toinen kerta, kun sairastun. Olo on tosi huono, väsyttää eikä huvittaisi tehdä yhtään mitään! Vetää vaan peittoa korviin.. En pysty nyt töissäkään käymään ja lasten hoitokin jää oikeastaan miehelle (joka ei ole edes lasteni isä, ja jota koko ajan vaan haukun ja kiusaan..), ruuan laitto ja kaikki.. Tunnenítseni todella surkeaksi ihmiseksi. Ja häpeä ja inhokin on suurempi nyt toisella kerralla, kun masennus puhkeaa, on sellainen luuseri olo.\nitseänikin porvoon tapaus järkytti, mutten sitä liikaa ole miettinyt, vaikka itsekin olen veloissa ja kohta varmaan jo ulosoton kynsissäkin. Tietysti ahdistaa tosi paljon, kun omakin tilanne voisi olla yhtä paha, eihän sitä koskaan tiedä, miten käy, jos todella pimahtaa. Olen varma, että tämä "surmaaja-äiti" oli TODELLA pahasti psyykkisesti sairas, eikä välttämättä sitä itse edes tiennyt, kun pääsi niin hirveitä tapahtumaan. Ise en kyllä kuitenkaan jaksa ymmärtää tuollaista tekoa, kuitenkaan.\nOta yhteyttä, jos haluat jutella enemmän.\nTäällä on masentunut äiti jolla pyörii myös kaikenmaailman kauheukset aina päässä...kärsin piinaavista pakkoajatuksista pelkonani on että teen jotain pahaa 3 kk:n ikäiselle pojalleni ( vaikken häntä todellakaan tahdo vahingoittaa) ,olen todella väsynyt kun mikään ei tunnu auttavan pahaan oloon, minulla on mielialalääkitys,tarvittaessa voin ottaa rauhoittavia,käyn terapiassa, olen ollut perhetukikeskuksessa ja vanhempieni luona...minulla on paljon tukea ja apua mutta ei tämä helvetti katoa mihinkään...Usein olen miettinyt että haluaisin kuolla kun en jaksa mutta olen pelkuri en uskalla tehdä sitä...jättäisin vaan pahan olon kaikkien muitten niskoille.Selviääkö tästä koskaan?onko ketään joka on kokenut saman?\nsuosittelen sulle ehdottomasti ammattiapua!olen itse sairastanut masennusta kaksi vuotta... ja hain apua vasta kun oli hengenmeno lähellä!!voimia sulle :'(


Luksuan esteaita peruskorjattava - puomi on osin uponnut mutta ei vuoda kalaa | Koillissanomat - Kuusamo, Posio, Taivalkoski\nLuksuan esteaita peruskorjattava - puomi on osin uponnut mutta ei vuoda kalaa\nLuksuan kalaesteaidan peruskorjaus on kiireellisin, näiden sulien aikana tehtävä työ Posion Suolijärvien kalatalousalueella, joka vastaa esteaitojen hoitamisesta.\n– Esteaidassa ei ole havaittu vikaa, mutta sen roskapuomi on uusittava. Samalla käytetään aitaverkko ylhäällä, paikataan jos on paikattavaa ja tarkistetaan vaijerit ja kiinnitykset, kertoo kalatalousalueen hallituksen puheenjohtaja Juhani Veijonaho.\nRoskapuomi on osittain upoksissa, mutta se on erillinen eikä tilanne merkitse kalojen vuotamista.\nVerkkoaidat estävät kalojen alasvaellusta virran mukana, esimerkiksi Luksuan kanavassa Yli-Suolijärvestä Ala-Suolijärveen. Aitojen ylläpito ja huolto rahoitetaan järvialueen säännöstelymaksulla, jota PVO-Vesivoima pulittaa noin 5000 euroa vuodessa.\nToinen kalatalousalueen omistama esteaita on Irnijärvessä, joka on Jumiskon voimalaitokseen johtavaa järviketjua. Kolmas aita on ketjun seuraavassa järvessä Ala-Askassa, ja sen omistaa voimayhtiö.\nKalatalousalue alkaa valmistella käyttö- ja hoitosuunnitelmaa. Sitä pohjustamaan järjestetään vuoden lopulla keskustelutilaisuus, jossa alueen vesienomistajat, eri kalastajaryhmät ja muut intressiryhmät voivat ilmaista toiveensa suunnitelman lähtökohdista ja tavoitteista. Suunnitelman on määrä valmistua ensi vuoden loppuun mennessä.\nKalatalousalueet ovat korvanneet kalastusalueet, joiden lakisääteiset tehtävät loppuivat viime vuodenvaihteessa. Kalatalousalueiden rajat noudattelevat sisämaassa pääasiassa isojen jokien valuma-alueiden rajoja.\nSuolijärvien kalatalousalueen hallitukseen kuuluvat Veijonahon lisäksi Keimo Lehtiniemi varapuheenjohtajana sekä jäseninä Jouni Hietala, Reijo Isojärvi, Seppo Ruokamo, Kari Sarajärvi, Ari Takapuro, Tarmo Tiihonen ja Markku Välimaa.\nSuurin osa Kuusamosta, keskinen Posio ja eteläinen Salla kuuluvat Koillismaan kalatalousalueeseen. Taivalkoski kuuluu pääosin Iijoen kalatalousalueeseen. Keski-Kemijoen ja Simojoen kalatalousalueet yltävät Posion länsiosaan ja Suomussalmen kalatalousalue Kuusamon eteläosaan.


[:fi]Ylpeänä esittelemme: Vekarakummi 2017 Siri Kolu[:] | Vekara-Varkaus\n[:fi]Ylpeänä esittelemme: Vekarakummi 2017 Siri Kolu[:]\n[:fi]Vuoden 2017 Vekarakummi Siri Kolu on vantaalainen lasten- ja nuortenkirjailija ja kahden lapsen äiti.\nSanataiteen mestari Siri kirjoittaa suosittua Me Rosvolat –kirjasarjaa, josta ensimmäinen osa nähtiin myös elokuvana 2015. Uusin lapsille suunnattu tarina on lähiönoita Taika Taksisesta kertova kirjasarja, jonka kolmas ja viimeinen osa ilmestyy Otavalta syksyllä 2017. Koululaiset ovat voineet lukea Sirin tarinoita myös Seikkailujen Aapisesta, joka täydentyy Seikkailujen Eskarilla tänä keväänä.\nKirjailijantyön lisäksi Siri on myös rehtori. Hän vetää omaa Tylypahkaansa, Vantaan Sanataidekoulua. Sanataiteen sanataikaa Siri tulee levittämään Vekara-Varkauteen kesällä 2017. Luvassa on monenlaisia sanaseikkailuita, outoja hiippailijoita kaupunkikuvassa, loruttelun ja sanoilla keksimisen riemua, johon jokainen kaupunkilainen saa osallistua!\nSirin tapaat vekaraviikon avajaisissa heti maanantaina ja sanataian levityksessä vekaraviikolla keskiviikkoon saakka.\nVuonna 2008 ilmestyi Kolun esikoisromaani Metsänpimeä. Syksyllä 2009 Kolu voitti kustannusosakeyhtiö Otavan ja Kinoproductionin järjestämän lastenromaani- ja elokuvakirjoituskilpailun tekstillään Me Rosvolat. Teos ilmestyi huhtikuussa 2010 ja voitti samana vuonna Finlandia Junior -palkinnon. Vuonna 2012 Kolu palkittiin teoksesta Otavan Kirjasäätiön Kaarina Helakisa -palkinnolla ja vuonna 2013 Väinö Riikkilä -seuran Laivakello-palkinnolla. Kirjan oikeudet on myyty 16 maahan (Alankomaat, Espanja, Iso-Britannia, Italia, Kiina, Korea, Norja, Ranska, Saksa, Serbia, Slovenia, Tanska, Ruotsi, Unkari, Venäjä ja Viro) ja sen pohjalta on tehty myös samanniminen elokuva ja näytelmä. Kirjasarjasta on myös kuunnelmalevyjä.\nKolu on kirjoittanut myös nuorten aikuisten romaaneja. Vuosina 2013 ja 2014 ilmestyi teospari Pelko ihmisessä ja Ihmisen puolella. Vuonna 2016 Kolun teos Kesän jälkeen kaikki on toisin valittiin lasten- ja nuortenkirjallisuuden Finlandia-palkintoehdokkaaksi ja kirja sai alkuvuodesta 2017 sekä Topelius-palkinnon että Blogistanian Kuopus –palkinnon.[:]\n[:fi]Lasten ja nuorten laulukilpailu, alle 10-v. sarjassa tilaa[:]\n[:fi]Lasten LukuVarkaus 2017 julkistamistilaisuus [:]


Kirja hyllyssä: Dekkariviikko: Louise Penny: Kuukausista julmin\nLouise Penny 2007. Englanninkielinen alkuteos The Cruellest Month. Suomentanut Susanna Paarma. Bazar 2020. Arvostelukappale. 462 s. Kuva kustantajan.\nDekkariviikon aloittaa kanadalainen Louise Penny, jonka Three Pines -sarjan teosten suomentaminen on edennyt kolmanteen osaan. Syksyllä saamme neljännen. Maailmalla hurjan suosittu ja palkittu sarja on valloittanut minutkin. Three Pines on pieni idyllinen kylä Quebécin lähellä. Sen asukkaat koostuvat kirjavasta seurakunnasta ihmisiä jotka välittävät toisistaan ja jotka uskovat niin hyvään kuin pieneen määrään taikuuttakin. Usein kokoonnutaan bistroon nauttimaan kuumasta kaakaosta, lämmittävästä keitosta tai herkullisista patongeista. Three Pinesissa syödään ja juodaan hyvin.\nKylään on ihastunut myös Sûreté de Quebécin rikoskomisario Armand Gamache, joka valitettavasti saapuu paikalle taas kerran epäselvän kuoleman vuoksi. Kylässä muutaman vuoden asunut Madeleine Favreau on säikähtänyt kuoliaaksi kesken spiritistisen istunnon. Tapausta penkoessaan Gamache joukkoineen pääsee jälleen lähemmäksi kyläläisten salaisuuksia ja menneisyyttä. Samalla tämä kaikkien rakastama ja kunnioittama tutkija joutuu itse lehdistön hampaisiin. Hän on joutunut urallaan valitsemaan moraalin ennen lojaaliutta ja se aiheuttaa poliisikunnassa katkeruutta.\nNiin omaa kuin Three Pinesinkin tapausta tutkiessaan Gamache päätyy yhteen keskeiseen tunnetekijään: kateus. Murha on harvoin hetken mielijohde, vaan sen ainekset syntyvät pitkän ajan kuluessa, ja kuten ennenkin, sen syy on ihmistä lamauttava ja sitova tunne, jonka on joskus purkauduttava pintaan. Kuka spiristiseen istuntoon osallistuvista on se, joka koki niin valtavaa kateutta ja turhautumista, että päätyi murhaamaan läheisensä? Ja mikä rooli on pahamaineisella Hadleyn kartanolla, jossa istunto pidetään?\nSarjan jokaisessa osassa tavataan tietyt Three Pinesin perushahmot, taitelijapariskunta Clara ja Peter, bistroyrittäjät Gabri ja Olivier, kirjakauppias Myrna sekä pahasuinen runoilija, iäkäs Ruth. Tässä teoksessa tutustutaan muihinkin, kuten puiden ajatuksia kuulevaan entiseen metsuriin ja läpikulkumatkalla olevaan wiccaan. Kuulostaa fantasialta ja höpötykseltä, mutta sitä nämä kirjat eivät ole. Hahmot saattavat olla hupaisia, mutta Pennyn romaanit ovat täynnä viisautta ja uskoa ihmisyyteen. Kai näitä voisi kutsua aikuisten saduksi - minulla ainakin on näitä lukiessa hyvä ja turvallinen olo, vaikka pahaa tapahtuukin.\nKuukausista julmin on cozy crimea parhaimmillaan, vaikkei tämä teos minun mielestäni ihan niin täydellinen ollut kuin edeltäjänsä. Ihailen Pennyn kykyä luoda lämminhenkinen ja rauhoittava tunnelma sekä hahmoja joiden elämänasenteesta voi ottaa oppia. Oikeasti! Vuoriston kyljessä uinuvassa kylässä ollaan säiden armoilla, eikä huhtikuu ole se kuukausista helpoin. Kuulostaa ihan meidän keväältämme! Lisämaustetta kerrontaan tuovat kaksikielisen alueen ranskankieliset lausahdukset ja nimet (yksityiskohta josta nautin suunnattomasti jostain syystä).\nKiitos kustantajalle arvostelukappaleesta! Dekkarin ovat lukeneet myös Luetut ja Kirsin kirjanurkka. Tässä linkit aikaisempiin teoksiin: Kuolema kiitospäivänä ja Kylmän kosketus. Helmetin lukuhaasteessa kohta 41: Kirjassa laitetaan ruokaa tai leivotaan, Seinäjoen kirjaston aikamatkailussa kohta 2: Kirja jonka nimessä on ajanilmaus, ja viimevuotisessa maahaasteessa Kanada. PopSugar Reading Challenge: Abook set in a country beginning with C.\nTunnisteet: Bazar Kustannus, dekkari, ihmissuhteet, jännitys, Kanada, Louise Penny, luonto, pikkupaikat, psykologia, suomennettu, Susanna Paarma\nKirjarikas elämäni 8.6.2020 klo 8.48.00\nKuulostaapa ihanalta tällainen cozy crime! Tämä olisi selvästi minun juttuni. Olenkin ollut kiinnostunut tästä sarjasta, josta olen kuullut pelkkää hyvää. Kun tykkään bongailla maita, niin näiden kirjojen kautta pääsisi myös Kanadaan, josta en muista kovin paljoa lukeneeni.\nKaisa V 8.6.2020 klo 9.13.00\nTämä on ihana sarja, ei muuta kuin lukemaan!\nsatu 8.6.2020 klo 10.56.00\nMinä en päässytä tämän sarjan imuun. Kuuntelin jonkin matkaa ensimmäistä kirjaa ja totesin, että ei minun juttu...\nKaisa V 9.6.2020 klo 12.34.00\nOsaan kyllä kuvitella, ettei tämä ole kaikkien makuun :)\nRuusa 8.6.2020 klo 10.58.00\nTämä on ihana sarja! :) Tätä kolmatta en ole vielä lukenut, mutta kuulostaa hyvältä.\nKiva että olet löytänyt nämä!\nMai Laakso 8.6.2020 klo 14.28.00\nPari ensimmäistä kirjaa olen lukenut. Voisin kyllä jatkaa vielä sarjan parissa. Letkeää menoa ja jotenkin Christiemäinen henki. Nautitaan välillä ruoasta, kahvista ja chroissanteista.\nNäissä on tosiaan paljon herkullisia yksityiskohtia - niin ruoissa kuin ihmisissäkin.


lomakodit – L'Hort de Senabre, Valencia: Asunnot/huoneistot ja muut | Vrbo\nL'Hort de Senabre loma asunnot\nViihtyisä huoneisto lähellä keskustaa.\nOranssi kattohuoneisto lähellä kaupungin keskustaa ja ruzafaa\nVuonna 2020 tarjoamme ison valikoiman majoitustiloja lähellä kohdetta L'Hort de Senabre: 42 lomakotia, joihin kuuluvat esim. Asunnot/huoneistot (36 kpl) ja Talot (5 kpl). Löydä upea loma-asunto pitkälle tai lyhyelle lomalle perheesi tai ystäviesi kera. Paras majoitus läheltä kohdetta L'Hort de Senabre löytyy Vrbosta.\nBarrio del Carmen: 540 loma-asuntoa\nVrbo Suomi tarjoaa laajan valikoiman loma-asuntoja, jotka sijaitsevat lähellä kohteen L'Hort de Senabre upeita nähtävyyksiä. Vrbo Suomin asiakkaiden keskuudessa suosituimmat nähtävyydet, joiden lähellä yöpyä, ovat:\nGeneralitat Valenciana: 1 547 loma-asuntoa\nTorentin metroasema: 1 460 loma-asuntoa\nBeniferrin metroasema: 1 555 loma-asuntoa\nPuerta del Mar: 1 541 loma-asuntoa\nVrbo Suomin avulla voit löytää itsellesi majapaikan myös monien muiden kohteen L'Hort de Senabre nähtävyyksien lähettyviltä. Voit tarkastella haluamasi nähtävyyden lähellä sijaitsevia loma-asuntoja hakukenttämme avulla.\nAsunnot/huoneistot: voinko varata tämän loma-asuntotyypin kohteesta L'Hort de Senabre?\nTietysti. Kohteessa L'Hort de Senabre tarjolla olevat Asunnot/huoneistot: 36 kpl Vrbo Suomin sivustolla. Muihin suosittuihin loma-asuntotyyppeihimme kohteessa L'Hort de Senabre kuuluvat:\nKyllä, voit valita haluamasi loma-asunnon, johon kuuluu internet/wi-fi. Valikoimistamme löytyy 32 loma-asuntoa, joihin kuuluu internet/wi-fi ja jotka sijaitsevat kohteessa L'Hort de Senabre. Pääset tarkastelemaan valikoimissamme olevia loma-asuntoja hakukentän avulla.


Saku Koivu paljasti tunteikkaan hetken taustat – ”Täydellinen loppu” - MM-kiekko - Ilta-Sanomat\nSaku Koivu paljasti tunteikkaan hetken taustat – ”Täydellinen loppu”\nSaku Koivun paita nousi Hartwall Arenan kattoon.\nJulkaistu: 28.12.2015 6:27\nLauantai 26. joulukuuta 2015 oli historiallinen päivä. Suomen jääkiekkoliitto jäädytti Saku Koivun, Jere Lehtisen ja Ville Peltosen pelinumerot nuorten MM-kisojen avauspäivänä.\nJa kerrankin suomalainen seremonia oli riittävän hieno tehdäkseen kohteilleen riittävästi kunniaa.Tapahtuma kosketti kaikkien sydämiä - eikä vähiten Koivun, Peltosen ja Lehtisen, joilla oli suuria vaikeuksia pitää sisäinen kuohunta kurissa.– Tämä oli yksittäiselle pelaajalle suurin kunnianosoitus, jonka voi saada. Vaikka tilanteeseen valmistautuu ja on käynyt kaikki hetket läpi moneen kertaan, puskevat tunteet kuitenkin pintaan, Koivu sanoo.\nTilanne oli poikkeuksellinen siinäkin mielessä, että nyt kunnioitettiin nimenomaan kolmea pelaajaa, yhdessä ja erikseen. Koivun, Lehtisen ja Peltosen täyttä merkitystä Suomi-kiekolle on mahdoton kuvailla lyhyesti tai tiivistää. Kolme suurpelaajaa, jotka veivät teoillaan ja esimerkillään oikeastaan kaiken uudelle tasolle - myös Leijonien merkityksen koko kansakunnalle.Ennen tilaisuuden alkua ja astumistaan areenan jäälle kolmikko painoi kätensä yhteen ja kiitti toisiaan kuluneista vuosista. Se oli symbolinen kättely, lopun ja uuden alun merkki, mutta ennen kaikkea se oli kolmen ystävän viimeinen yhteinen hetki jääkiekkoilijoina, piilossa kameroilta ja parrasvaloilta.\nPelaajien välinen veljeys on paljon syvempää kuin ketjun kemia, tehdyt maalit tai voitetut ottelut.Nuorten MM-kisojen avajaispäivä oli juuri oikea paikka kunnioittaa Koivun, Lehtisen ja Peltosen uria, sillä samassa turnauksessa alkoi Tupu-Hupu-Lupu-ketjun tarina, vuonna 1993 Gävlen U20-kisoista.– Monet ovat ehkä unohtaneet, missä ja koska me pelasimme ensimmäiset pelit yhdessä. Täytyy kiittää Jääkiekkoliittoa, joka ideoi tämän ja mietti nimenomaan sitä, mistä kaikki alkoi. Ollaan vielä kotikisoissa, niin kaikki palaset loksahtivat kohdilleen. Tämä on täydellinen loppu yhteiselle pelaajataipaleellemme.– Vanhojen kuvien kautta ymmärtää myös sen, miten nuoria me joskus olimme. Olemmeko me todella muuttuneet näin paljon? Koivu sanoo ja silmissä välähtää pieni haikeus.– Aina mietittiin seuraavaa askelta, mentiin seuraavaa unelmaa kohti. Koskaan ei pysähdytty, Koivu sanoo.\nJuuri tästä on kysymys. Halu kehittyä, mennä eteenpäin ja saavuttaa uusia tasoja oli kaikennielevä voima.Kuten Koivu on aiemminkin korostanut, hän ei ollut mikään automaattinen superpelaaja, talentti Jumalan armosta, vaan kaiken takana on kova työ. Totta kai nuoressa turkulaisessa asui alusta saakka valtava potentiaali, mutta menestyksen varsinainen ydin on korvien välissä.Se oli Koivun suurin vahvuus. Kuten Peltosen ja Lehtisenkin. Jokainen heistä tietää sydämessään, että yksikään kivi ei jäänyt kääntämättä, ei yhtenäkään päivänä.Tätä teemaa Koivu haluaa korostaa, kun häneltä kysyy viestiä U20-kisoissa pelaaville suomalaisnuorille.– Suomen jääkiekko on mennyt valtavasti eteenpäin. Kun katsoo näitä jätkiä täällä, huomaa, että meillä on huikea määrä lahjakkuutta. Mutta yksi asia on oltava, jos haluaa saada sen, mitä me saimme. Se on tahto. Tahto kehittyä, päästä kohti parempaa. Ettei tyydy siihen, missä on nyt, Koivu korostaa.– Valmentaja voi käskeä asioita ja antaa harjoitteita, mutta kaikki on lopulta kiinni yksilöstä itsestään. Halun on tultava sisältä.\nVille Peltonen pyytää anteeksi julkisesti – ”Oli tunteet pinnassa”\nJääkiekkosuuruus Ville Peltonen pahoittelee unohdustaan, jonka hän teki tapaninpäivänä kiitospuheessaan Helsingin areenassa. Lue lisää ›\nKuvat: Koivun ja Peltosen kyyneleet virtasivat tunteikkaassa tilaisuudessa – legendaarisen leijonatrion paidat nousivat kattoon\nSaku Koivun, Ville Peltosen ja Jere Lehtisen paidat nousivat Hartwall Arenan kattoon tunteikkaassa seremoniassa. Lue lisää ›


Kemian Nobelin palkinto molekyylien rakentajille | Tiede\nKemian Nobelin palkinto molekyylien rakentajille\n6.10.2021 klo 16:44\nBenjamin List ja David MacMillan palkittiin kemian nobelilla. Kuva: nobelprize.org\nPalkitut Benjamin List ja David MacMillan kehittivät menetelmää nimeltään organokatalyysi.\nSaksalainen Benjamin List ja brittiläinen David MacMillan saavat tämän vuoden kemian Nobelin palkinnon kehittämästään menetelmästä, jolla voi rakentaa erilaisia molekyylejä.\nKyseessä on niin sanottu epäsymmetrinen organokatalyysi.\n”Tämän katalyysin idea on yhtä yksinkertainen kuin se on nerokas. Tosiasia on, että monet ovat ihmetelleet, miksi emme keksineet sitä aikaisemmin”, sanoo Nobel-komitean kemian toimikunnan puheenjohtaja Johan Åqvist tiedotteessa.\nKemian- ja lääketeollisuudessa valmistetaan monia materiaaleja katalyyttien avulla.\nKatalyytit auttavat hallitsemaan ja kiihdyttämään kemiallisia reaktioita, joilla materiaaleja tehdään, eivätkä ne itse jää osaksi tuotetta.\n”Katalyytti on kuin pieni kone, joka ottaa molekyylin ja toisenkin ja auttaa niitä reagoimaan keskenään. Sitten se päästää ne pois ja ottaa seuraavat. Ja tätä se jatkaa tuhansia ja miljoonia kertoja”, kuvaa Jyväskylän yliopiston kemian professori Petri Pihko.\nNäillä pienillä koneilla tuotetaan lukemattomia aineita, joita käytämme: lääkkeitä, muoveja, tuoksu- ja makuaineita. On arvioitu, että maailman bruttokansantuotteesta 35 prosentissa on mukana kemiallinen katalyysi.\nPitkään käytössä oli vain kahdentyyppisiä katalyyttejä: metallisia ja entsyymejä.\n”Nobelistien työssä oivallus oli, että meillä voi olla kolmannen tyyppisiä katalyyttejä. Ne ovat pieniä orgaanisia molekyylejä, yksinkertaisimmillaan vaikka aminohappoja”, Pihko kertoo.\nPienillä ilmassa ja vedessäkin kestävillä katalyyteillä voidaan tehdä samoja asioita kuin paljon monimutkaisemmillakin.\nTällaisten katalyyttien etu on, että ne ovat ympäristölle ystävällisiä ja halpoja.\nList ja MacMillan keksivät toisistaan riippumatta epäsymmetrisen organokatalyysin avainreaktiot vuonna 2000. Siitä lähtien menetelmä on kehittynyt Nobel-komitean mukaan häikäisevän nopeasti.\nList ja MacMillan ovat yhä alan johtavia tutkijoita. List työskentelee Saksassa Max Planck -instituutissa tutkimusjohtajana. MacMillan on yhdysvalloissa Princetonin yliopistossa professorina.


Ravintolapäivä oli menestys, kiitos kaikille mukana olleille - Pietar.in\nRavintolapäivä oli menestys, kiitos kaikille mukana olleille\n21 marraskuun, 2013\nPietar.in osallistui Ravintolapäivään kolmannen kerran lauantaina 16. marraskuuta. Tällä kertaa teemana oli pikkujouluinen kahvila.\nTämä Pietar.in ravintolapäivä oli suurempi menestys kuin koskaan aiemmin. Suolaisista ja makeista herkuista saapui nauttimaan lähes kaksikymmentä asiakasta.\nTarjolla oli juustokakkua, kinkku-purjopiirakkaa, suklaakeksejä, pipareita, glögiä ja kahvia. Myytävien tuotteiden hinnat olivat 50 sentistä 3 euroon.\nPipari maistuu Kiialle.\nKinkku-purjopiirakka maistui hyvin.\nVieraita ja emäntä.\nKiitos vielä kerran kaikille asiakkaille ja päivän mahdollistaneille ihmisille. Erityis kiitos K-Market Kruunun Markolle.\nPietar.in Ravintolapäivä vietetty\nViikko kuvina: Kohokohtana Ravintolapäivä\nViikko päättyi pettymykseen


Askarruttaako julkiselle uimapaikalle suuntaaminen tänä kesänä? Amerikkalaiset asiantuntijat kertovat, mikä on suurin riski - MTVuutiset.fi\nZelenskyi: Venäjän hyökkäys Itä-Ukrainassa on kansanmurhapolitiikkaa, Harkovassa iskussa kuollut yhdeksän – MTV seuraa sotaa\nAskarruttaako julkiselle uimapaikalle suuntaaminen tänä kesänä? Amerikkalaiset asiantuntijat kertovat, mikä on suurin riski\nOsaatko levittää aurinkovoidetta oikein? Moni tekee saman virheen – katso ohje\nJulkaistu 26.05.2020 08:37\nKesäkuussa julkiset uimahallit ja maauimalat saavat avata Suomessa ovensa. Kesän tullen moni varmasti haluaakin lähteä pulikoimaan. Mieltä voi kuitenkin painaa yksi kysymys: onko julkisessa altaassa uiminen turvallista?\nYhdysvaltain tautikeskuksen mukaan ei ole todisteita siitä, että koronavirus leviäisi veden välityksellä. Näin ollen voit käydä rauhallisin mielin uimassa, oli se sitten meressä, järvessä tai uima-altaassa.\nLääketieteen tohtori ja tarttuvien tautien erikoisasiantuntija Sandra Kesh kertoo Popsugarille, ettei virus todennäköisesti tartu myöskään julkisten uima-altaiden pinnoista.\n– Tapahtumaketju, joka tarvittaisiin siihen, että virus tarttuisi esimerkiksi julkisen uima-altaan ponnahduslaudasta, on suhteellisen epätodennäköinen, Kesh sanoo.\nMuut ihmiset ovat suurin riski\nKeshin mukaan suurin riski julkisilla uimapaikoilla ovat muut ihmiset. Maauimaloissa on usein paljon ihmisiä ja ympäriinsä juoksentelevia lapsia, minkä takia kahden metrin turvaväliä on vaikea pitää.\n– Jos olet julkisella uima-altaalla tai rannalla, huolehdi siitä, että pidät riittävää etäisyyttä toisiin ihmisiin vessassa, kioskijonossa tai loikoillessasi pyyhkeen päällä, Kesh neuvoo.\nKesh painottaa, että vedessä uiminen ei altista koronavirukselle. Julkisissa uima-altaissa on yleensä klooria, joka tappaa viruksia. Hänen päällimmäinen huolensa on, ettei uidessa käytetä hengityssuojaimia tai noudateta muitakaan varotoimenpiteitä.\nLääketieteen tohtori ja kliinisen lääketieteen professori Carl J. Fichtenbaum on samoilla linjoilla Sandra Keshin kanssa.\n– Viruksen kantajat saattavat tartuttaa virusta toisiin ihmisiin, ja turvavälin pitäminen tällaisessa ympäristössä on hankalaa, hän sanoo.\nAsiantuntijat suosittelevat turvallisuus- ja hygieniaohjeistusten noudattamista myös uidessa. Kesh painottaa turvavälin ja oikeaoppisen käsienpesun tärkeyttä. Julkiselle uimapaikalle suunnatessa on siis hyvä pitää ohjeistukset mielessä, kuten lähes kaikessa muussakin tekemisessä tänä kesänä.\nLUE MYÖS: Onko koronakriisin aikana turvallista käyttää julkisia vessoja? Asiantuntijat kertovat, miten tartunnan voi välttää hädän hetkellä\nKoronavirus Kesä Lifestyle\nUutisaamu: Pöllöraadin kanta sunnuntailisiin. Lätkän MM-kisat loppusuoralla. Vieraina artistit Evelina ja Robin.Uutisaamu: Pöllöraadin kanta sunnuntailisiin. Lätkän MM-kisat loppusuoralla. Vieraina artistit Evelina ja Robin.\nMiro Heiskanen erottui tylyllä tavalla Leijonien vaikeilla hetkillä – Lauri Marjamäki ärähti: "Aika ylimielinen pelaaminen"\nMTV kohuoikeudenkäynnissä Virginiassa: Näin Johnny Deppin ja Amber Heardin kannattajat perustelivat valitsemaansa puolta\nLähi-idän tuntijan huoli: Suomi saa Nato-jäsenyytensä, mutta vastalahjaksi Turkin annetaan sotia Syyriassa\nSenegalin terveysministeri sai potkut – 11 vastasyntynyttä kuoli sairaalapalossa\nTämä Marko Anttilan teko ottelun loppuhetkillä herkisti asiantuntijan – "Vetää jokaiselle tipan linssiin"\nKiina ja Venäjä käyttivät veto-oikeuttaan – Pohjois-Korean pakotteita ei kovennettu\nKymmenistä Bemareista varastettu ratteja ja mittaristoja – poliisi epäilee järjestäytynyttä rikollisryhmää\nKäräjäoikeuden ratkaisu tänään: Murhasiko "mainosmies" liki 30 vuotta kateissa olleen turkulaisen lakimiehen?\nKanadassa poliisi ampui koulun lähistöllä liikkuneen asemiehen kaksi päivää Texasin kouluampumisen jälkeen


Riippuliitäjä putosi 50 metristä suoraan maahan - poliisilla uutta tietoa turmasta - Kotimaa - Ilta-Sanomat\nRiippuliitäjä putosi 50 metristä suoraan maahan - poliisilla uutta tietoa turmasta\nJulkaistu: 30.6.2014 10:56\nJämijärvellä sattui lauantaina onnettomuus, jossa kuoli 65-vuotias riippuliitäjä. Poliisi tiedottaa nyt lisää onnettomuudesta.\nSatakunnassa Jämijärvellä tapahtui lauantaina ilmailuonnettomuus, jossa riippuliitäjä putosi maahan Jämijärven lentokentän läheisyydessä. Häntä yritettiin elvyttää, mutta mitään ei ollut tehtävissä. Turmassa kuollut oli parkanolainen 65-vuotias mies.\nRiippuliidin oli juuri hinattu mönkijällä lentokorkeuteen yli 50 metriin, kun liidin syöksyi maahan. Poliisin mukaan riippuliitimen lentoonlähtö oli aloitettu kääntöpyörähinausmenetelmällä, jossa käytetään noin kilometrin mittaista narua. Narun toinen pää kiinnitettiin hinauskytkimen avulla lentäjän rintaan ja toinen pää hinausradan toisessa päässä odottaneeseen mönkijään.\nPoliisin mukaan lähtö oli sujunut alkuun normaalisti, mutta liitimen saavutettua noin 50 metrin korkeuden, oli sen oikea siipi noussut ja liidin lähtenyt kääntymään poikittain aiheuttaen niin sanonut lockout-tilan.\nVarotoimenpiteenä hinausajoneuvon kuljettaja oli poliisin mukaan irrottanut hinausnarun. Riippuliidin syöksyi suoraan maahan kulkusuunnastaan katsottuna kiitotien vasemmalle puolelle.\nOikeuslääketieteellisessä ruumiinavauksessa selvitetään vielä, onko onnettomuuteen liittynyt sairauskohtaus. Olosuhteet olivat olleet tapahtuma-aikaan Jämijärvellä hyvät, mutta alueella oli ollut ajoittaisia tuulenpuuskia.


Sorkkaeläinsaaliin arvo yli 200 miljoonaa euroa - Metsästäjälehti\nLähes puolet viime kauden hirvieläinsaaliista oli valkohäntäpeuroja.\nHirvieläinten ja villisian metsästyksestä saatavalle lihalle ja virkistykselle voidaan laskea suuri taloudellinen arvo. Pinta-alaan suhteutettuna eniten saalista saadaan Lounais-Suomesta.\nTekstiMikael Wikströmkuva Eero Vilmi / Vastavalo\nSuomessa kaadettiin viime metsästyskaudella 131 000 sorkkaeläintä. Noin 46,1 % saalismäärästä oli valkohäntäpeuroja, noin 39,9 % hirviä, noin 13,1 % metsäkauriita ja noin 0,7 % villisikoja. Kuusipeuroja saaliista oli noin 0,1 % ja metsäpeuroja noin 0,01 %. Saalismäärissä on hyvin suurta alueellista vaihtelua.\nSorkkaeläinsaaliin hirvitalousaluekohtainen tiheys tuhatta hehtaaria kohti (saaliseläimiä / 1 000 ha).\nKoko Suomen sorkkaeläinsaaliin lihamäärä oli noin 9,2 miljoonaa kiloa. Hyvin pieni osuus lihasta myydään, mutta saaliin laskennallinen liha-arvo oli noin 81,5 miljoonaa euroa. Metsästyksen laskennallinen virkistysarvo oli noin 124,5 miljoonaa euroa ja laskennallinen kokonaisarvo oli noin 206,0 miljoonaa euroa.\nReilua riistan arvon jakautumista\nSaaliin arvojen selvittäminen on osa Kestävän riistatalouden arvon tulouttaminen Suomessa -hanketta, joka on maa- ja metsätalousministeriön rahoittama riistakeskuksen ja Jyväskylän ammattikorkeakoulun yhteinen hanke. Hanke päättyy vuoden 2021 lopulla.\nHankkeen toimenpiteet keskittyvät riistasta saatavan taloudellisen hyvinvoinnin edistämiseen huomioiden eri toimijoiden näkökulmat. Hankkeen yhtenä tavoitteena on tunnistaa kustannuksia ja tulomahdollisuuksia, sekä jäsentää niitä osaksi arvonjakoperiaatetta. Tavoitteena on, että riistan tuloutettu taloudellinen arvo jakautuu maanomistaja-, metsästysseura- ja elinkeinotoimijoiden kesken reilusti ja läpinäkyvästi.


Bertin päiväkirja - Äänikirja - Sören Olsson ja Anders Jacobsson | Supla\nBertin päiväkirja - äänikirja\nHiki haisee ja tytöt kiinnostaa – Bertin päiväkirjojen ensimmäinen osa vihdoin äänikirjana!\nTämän kirjan 11-vuotiaalla päähenkilöllä on salainen harrastus: päiväkirjojen kirjoittaminen. Salanimellä "Treb" (joka on hänen oikea nimensä väärinpäin) esiintyvä kirjoittaja avautuu henkilökohtaisimmista ajatuksistaan ja tunteistaan. Ne liittyvät yleensä erääseen tiettyyn tyttöön nimeltä Rebecka, pussauslistojen päivitykseen tai keskustelukerhoon Åken kanssa – aiheena Rebecka ja Linda.\nMyös muita havaintoja ja pohdintoja tulee käsitellyksi, kuten: Miksi isällä ei voi olla amerikanrautaa kuin Klimpin faijalla, vaan pelkkä Opel? Mitä jos spagetti ei olisi pitkulainen vaan kolmio? Miksi Bertin… …tai siis Trebin on pakko laskea montako askelta on lyhtytolppien välissä?\nBertin toilailuista ei puutu älyvapaita aivoituksia ja räävitöntä räkähuumoria! Vuonna 1987 ensimmäisen kerran ilmestynyt klassikkosarjan aloitusosa kuullaan nyt ensimmäistä kertaa äänikirjana. Bertin päiväkirjat ovat saaneet miljoonat lapset ja nuoret kierimään naurusta, ja sen huumori kolahtaa aikuisiinkin.\nSören Olsson ja Anders Jacobsson


Espoo esittää suurille kaupungeille erillislainsäädäntöä | Kuntalehti\nEspoo esittää suurille kaupungeille erillislainsäädäntöä\n18.1.2016 klo 17:22\nLänsimetron odotetaan lisäävän Espoon elinvoimaa ja väestöä merkittävästi. Havainnekuva Keilalahden asemalta. (Kuva: ALA Arkkitehdit)\nEspoon kaupunginhallitus päätti yksimielisesti esittää erillislainsäädäntöä suurten kaupunkien asemasta itsehallintoalueuudistuksessa.\nEsitys on osa Espoon lausuntoa, joka koskee hallituksen linjauksista itsehallintoaluejaon perusteiksi ja sote-uudistuksen askelmerkeiksi.\nEspoon valtuusto käsittelee lausuntoa viikon päästä, maanantaina 25. tammikuuta.\nKaupunginhallitus katsoo, että suurten kaupunkien roolia osana itsehallintoalueita pitää selkeyttää ja tarkentaa päällekkäisyyksien välttämiseksi.\n– Suuret kaupungit ja erityisesti Helsingin seutu poikkeavat esimerkiksi väestöpohjaltaan sekä elinkeino- ja yhdyskuntarakenteeltaan muusta Suomesta. Espoon kaupunki on asukasluvultaan suurempi kuin kolmetoista ehdotetuista itsehallintoalueista ja Uudenmaan maakunta on väestömäärältään 23 kertaa suurempi kuin pienin maakunta, Espoon tiedotteessa sanotaan.\n– Itsehallintoalueratkaisun on palveltava myös suurten kaupunkiseutujen kehittämistä, muuten uudistukselle asetetut, erityisesti taloudelliset tavoitteet jäävät toteutumatta. Suurten kaupunkien kasvavat väestöennusteet, segregaatiokehitys, syrjäytymisestä johtuvat ilmiöt ja maahanmuutto poikkeavat muusta maasta.\nEspoo korostaa, että on myös kansallisen edun mukaista, että uudistuksessa tavoitellaan suurimpien kaupunkiseutujen osalta elinvoiman, elinkeinoelämän ja innovaatiokyvyn merkittävää vahvistumista, ilmastopäästöjen vähentymistä sekä asuntotuotannon lisäämistä ja liikenteen sujuvoittamista.\n– Elinvoimaisuuden näkökulmasta työllisyys- ja elinkeinopolitiikka nivoutuvat yhteen. Siksi on arvioitava, voidaanko Ely-keskuksilta siirtää alueellisia tehtäviä suurille kaupungeille. Valmistelussa varmistetaan se, että Helsingin seudun yhteistyörakenteet vastaavat näitä tehtäviä.\nEspoo painottaa, että uudistus ei saa kiristää verotusta millään tulotasolla.\n– Myöskään kuntien verotuloihin perustuvaa valtionosuuksien tasausta ei voida kiristää. Valtionosuusjärjestelmää on muutettava siten, että sen laskentaperusteista poistetaan itsehallintoelimille siirtyvistä tehtävistä johtuvat tekijät.\n– Jos omistuksia siirretään kunnilta itsehallintoalueille, se täytyy tehdä markkinahinnoin. Osana siirtomaksua voidaan ottaa huomioon omistuksiin liittyvien lainojen siirtäminen omaisuuden mukana.\nEspoo myös haluaa Uudellemaalle enemmän kuin yhden sote-toimijan johtuen alueen suuresta väestöpohjasta.\n– Palvelujen tuottaminen kannattaa organisoida 3–6 alueelle siten, että tuotannossa voidaan hyödyntää olemassa olevia, toimivia markkinoita.\n– Sosiaalipalveluissa on tärkeää varmistaa paikallinen tuotanto tuotantoalueiden lukumäärästä riippumatta. Erityisosaamista vaativat pienten asiakasryhmien palvelut voidaan järjestää suuremmilla tuotantoalueilla laadun ja saatavuuden turvaamiseksi, mutta suurten volyymien sosiaalipalvelut kuten ikääntyneiden sosiaalipalvelut on tarkoituksenmukaista tuottaa paikallisesti, Espoo katsoo.\nLausunnon mukaan sosiaalipalveluita on myös syytä tarkastella suhteessa kunnille jääviin hyvinvointia ja terveyttä edistäviin tehtäviin. Ruotsin kielen asema on Uudellamaalla sosiaali- ja terveyspalveluissa tärkeä.\nEspoon mukaan uudistus on aloitettava asteittain pohjoisesta.\n– Näin uudistus aloitettaisiin alueilta, joilla on väestömäärän, riittävän suurten yksiköiden ja taloudellisten resurssien suhteen liian kapeat hartiat ja joissa muutosvalmius on suurin.\nIsot haluavat omat pelisäännöt\naluehallinto espoo itsehallintoalueet lainsäädäntö metropoli sote uusimaa


Vili in Memoriam\nVili (Fac-Ick York) syntyi 28.7.1991 ja kohtasi maallisen matkansa pään 1.10.2003, eli hän eli ihmisen iässä laskien melkein satavuotiaaksi. Rodultaan Vili oli englanninsprigerspanieli. Näitä samantapaisia koiria on ollut olemassa ainakin 2000 vuotta, ja niitä käytettiin vuosisatojen ajan ennenkaikkea lintujen metsästykseen. Eurooppa on suurelta osin varsin alavaa maastoa, ja luonnontilaisena se olisi lähinnä soista rämeseutua. Springeriä voi sanoa hyvällä syyllä rämekoiraksi. Muistamme Vilin koirana, joka riensi joka paikkaan nimenomaan juosten, ja joka jo pentuna kantoi pellolta kotiin melkein itsensä kokoisen, metsästäjien ampumiin hauleihin kuolleen sorsan, pää ylpeästi pystyssä. Vaikka Vili ei ollutkaan koskaan oikealla metsällä, hän osoitti nämä taipumuksensa selvästi muutoinkin. Siksi toivommekin hänelle laajoja niittyjä ja metsiä juoksukentikseen siinä paremmassa maailmassa, jonne uskomme hänen siirtyneen, ja jossa toivomme hänen toivottavan meidät aikanaan tervetulleeksi omalla, tutulla tavallaan. Tämä sivu oli pitkään poissa, koska yksinkertaisesti kadotin sen pelatessani iänikuista kotisivubiljardiani, jossa on huomioitava samanaikaisesti useita eri muuttujia. Luulin sivun kadonneen jo iäksi, mutta kun selasin (taas kerran) läpi polttamiani romppuja, löysin tämän sivun yhdeltä niistä, mutta jostakin syystä tiedoston muoto oli binaarinen, josta aiheutui taas omat ongelmansa. Minulle tällä sivulla on merkitystä, vaikka se useimmille muille ei merkitsisikään mitään. Eihän tässä kuvatakaan heidän edesmennyttä koiraansa.\nTässä kuvassa Vili tekee jotakin, joka on kiellettyä. Jollei sprinkuilta kieltäisi mitään, ne katsoisivat pian kaiken sallituksi, ja sitten olisit itse sillä kylässä, ja eläisit sen ehdoilla. Se päättäisi, milloin on oikea aika mennä ulos, ja tulla sisään, ja milloin on oikea ruoka-aika, ja niin edelleen ja edelleen. On itse asiassa sama mikä siltä on ehdottomasti kiellettyä, mutta jonkin on vain oltava – ja jos sprinkku on vähäänkään hallitsevaa sorttia, se kokeilee jatkuvasti onko kielletty edelleenkin kiellettyä. Hyvä ohje on herra luutnantti Koskelan ohje: asialliset hommat hoidetaan, mutta muuten ollaan kuin ellun kanat! Ankaruus ja fyysiset rangaistukset eivät ole oikea keino kasvattaa sprinkkuja, sillä niissä on sisäänrakennettuna halu miellyttää, ja halu yhteistoimintaan laumana, ja tähän voi aina vedota. Miellyttäminen ei ole kuitenkaan samaa kuin mielistely. Sprinkku haluaa että sitä pidetään kunnon veikkona, ja hyvänä, rohkeana laumatoverina. Jos syntyy erimielisyyttä esimerkiksi kulkusuunnasta, ja sprinkku jää jonnekin pyörimään (kapinoimaan), mutta se seuraa kyllä jos lähdet määrätietoisesti jatkamaan matkaasi haluamaasi suuntaan, ja sinulla on antaa retken päätyttyä jokin pieni makupala, tai se tietää sinun löytävän jotakin mielenkiintoista. Täytyy vain huolehtia siitä, että sinulla on tarjota aina se mielenkiintoisempi kulku-ura. Hyvä johtaja on sellainen, että hän löytää aina ne kaikkein jänskimmät toimintavaihtoehdot.\nVili täydessä vauhdissa\nVilillä oli nuorena pentuna aina vauhti päällä, ja se siirtyi aina paikasta toiseen juosten. Vasta elämänsä ehtoopuolella sen askel lyheni, koska sen sairaudet pahenivat, ja vaikeuttivat sen liikkumista. Ylläolevassa kuvassa näet sen juoksevan pitkin Nilakkajärven rantaa. Se piti erityisesti juoksemisesta vesirajassa, jossa vesi pärskyi mukavasti kun täysi vauhti oli päällä.\nVili ja emäntä hangenkuorilla\nEräs kevätaamunkoitto maalla, ja kutsuvat hangenkuoret. Aurinko ei ole vielä noussut, mutta on valaissut maiseman sirontavalollaan. Se ilmoittaa sillä tavalla ennakkoon, että pian minä tulen – tuokta metsän reunan takaa. Hankiaisella pääsee mihin tahansa, eikä upota yhtään. Valitettavasti päivällä lumi pehmiää niin, ettei pelloilla viitsi juoksennella, mutta näin aamuisin matka maittaa.\nVili ja Kalle\nJouluaatto oli Vilille ja Kallelle yhtä juhlaa. Vili sai luun ja nakkipaketin, ja Kalle taas sellaisia kissojen asioita. Tämä kuva sopii niiden katseltavaksi jotka uskovat kissojen ja koirien olevan verivihollisia, ja sellaisille ”metsämiehille”, jotka usuttavat hurttansa tahallaan kissojen perään. Maalla ollessaan Kalle oli erittäin tehokas metsästäjä, ja sai päivittäin useita myyriä saaliikseen, ja pari kertaa syksyllä käyneistä pihlajanmarjoista humaltuneen tilhen. Kallea ei enää ole, eikä Viliäkään – on vain joukko tällaisia valokuvia, ja suorastaan valtava joukko kuvia, joita ei koskaan otettu, tai kamera unohtui kotiin.\nPentuna Vili muistutti lähinnä varsaa, ja sen liikkuminen olin samanlaista. Nopeus ja voima tulivat sitten myöhemmin. Vili kuului siihen sprinkkusukupolveen joiden hännät leikattiin aivan pikkupentuna lyhyeksi. Sillä ei siis ollut koskaan oikeaa häntää, ja kun se heilutti hännäntöpöään; sen liike oli erittäin nopea. Sanotaan, että metsästettäessä tällä koiralla töpöhännästä on helpompi lukea mitä koiran päässä liikkuu. Pitkän hännän liike on loivempi, ja koira pystyy paremmin kontrolloimaan sitä. Silti kiivas hännän liike kertoo aina siitä, että koira on joko napannut jotakin kiellettyä, tai sellaista, joka siltä otetaan kuitenkin pois, kuten rotanraato tai joku muu niljainen jätös, joka haisee pitkään.\nJos nyt joku ihmettelee, miksi sprinkut ovat kaksivärisiä, eipä ihmettele enää nähtyään ylläolevan kuvan, jossa Vili on hakemassa jotakin mielenkiintoista hakkuuaukealla. Sprigeriä on vaikeaa nähdä varsinkin meikäläisessä talvimaastossa, jossa värisävyjä ja värejä on niukalti. Kun se liikkuu, sen kyllä näkee, jos osaa katsoa. Aivan samasta syystä ajokoirat ovat useimmiten kaksivärisiä, jotta ne olisi helpompi erottaa maastossa.\nVili juoksee ohi\nSpringeriä pitää harjoittaa tulkitsemaan ihmisen eleitä, ja varsinkin pentuvaiheessa se ei tahdo millään onnistua, koska tuo vauhti on vielä niin kova. Kuvassa koetan antaa Vilille pysähtymismerkkiä, mutta se alkaa vasta hiljalleen jarrutella, ja pysähtyy vasta ohitettuaan minun muutamalla koiranmitalla. Tämä johtuu siitä, että pentu ei vielä tarkkaile ihmistä jatkuvasti, ja sille tulee mieleen koko ajan kaikenlaista kiinnostavaa. En kiistä sitä, että kaipaan vieläkin näitä hetkiä, kun Vili on jo maannut pihan reunassa muutamia vuosia ikiuntaan. Täsmälleen samanlaista koiraa ei tule, vaikka se olisi samasta suvusta, ja näennäisesti samankaltainen. Ne ovat aina persoonia.\nKlikkaa tästä ladataksesi ja katsellaksensi videota Vilin ensimmäinen nouto - Click this linkt to download and watch at the video Vili retrieved his first stick\nOtin Vilistä sen elinaikana joitakin videoita, ja kaikkein liikuttavin niistä oli video Vilin ensimmäisestä uintiretkestä Nilakkajärven rantaan, Masuun. Ensiuntia oli todistamassa hälisevä joukko, ja häiritsemässä kaikin tavoin itse suoritusta. Mitään muuta opetusta ei ollut kuin vain kepin heitto veteen niin, että Vili sen huomasi. Se haki kepin, ja palautti sen. Suoritus ei ollut vielä kovinkaan varma, mutta osoittaa, että noutamista ei oikeastaan tarvitse näille erikseen opettaa. Vili oli tosin hakenut heitettyjä keppejä kuivalla maalla, mutta ei koskaan vedessä. Samalla uintireissulla se kävi hakemassa keppejä jo varsin kaukaakin, jossa jalat eivät yltäneet enää pohjaan, joten se oli pakko uida – ensimmäistä kertaa elämässään.


Tarjous!! 16.12: Silenta Suomi 100 juhlavuoden lastenkuulonsuojain suojaa tehokkaasti haitalliselta melulta.\nSynergy Multi-Point Kuulosuojaimet\nSilenta SUOMI 100 KID -Kuulosuojaimet\nHinta : 20.95 16.12\nHinta ilman veroa : € 13.00\nMallinumero : 27.326SIL7908200\nJuhli Suomi 100 juhlavuotta turvallisesti\nSilenta Suomi 100 juhlavuoden lastenkuulonsuojain suojaa tehokkaasti haitalliselta melulta. Tyylikäs ja ergonominen muotoilu, kevyt rakenne ja pehmeät tiivisteet, tekevät kuulonsuojaimesta mielyttävän pitää päässä myös pidempiä ajanjaksoja.\nLasten kuulo on erittäin herkkä ja se tulee suojata aina haitalliselle melulle altistuttaessa. Tyypillisiä tilanteita ovat muun muassa konsertit ja muut yleisötapahtumat, sekä työkoneiden läheisyydessä oleskelu.\nLaadukas ja tyylikäs lastenkuulonsuojain\nKokoontaittuva rakenne tekee suojaimesta helpon kuljettaa ja säilyttää\nHelposti vaihdettava huoltosarja


3D-tulostuksella osia suomalaissatelliittiin - Uusiteknologia.fi\nEtusivu > Uutinen > 3D-tulostuksella osia suomalaissatelliittiin\n3D-tulostuksella osia suomalaissatelliittiin\n- 13.7.2017 13.7.2017\nSuomen satavuotista taivalta juhlistavassa nanosatelliitissa hyödynnetään 3D-tulostuksella tehtäviä osia. Uuden satelliitin kokoonpano alkoi Otaniemessä. Suomi100-satelliitti on tarkoitus saada valmiiksi elokuuksi ja lähettää avaruuteen joulukuussa.\nUuden nanosatelliitinrunkorakenteessa käytetään uudenlaisia 3D-tulostettuja osia, jotka voivat tehdä rakentamisesta vastaisuudessa aiempaa helpompaa ja edullisempaa.\nKolmiulotteinen tulostustkniikka perustuu tutkijatohtori Antti Kestilän kehittämään menetelmään.Kuva: Suomi100satelliitti.fi\nSuomi 100 -satelliitti on jo kolmas Aalto-yliopistossa tehtävä nanosatelliitti. Se on pienempi kuin parhaillaan avaruudessa toimiva Aalto-1 ja keväällä laukaistu Aalto-2. Pienuudesta huolimatta kyse on täysiverisestä satelliitista.\nSatelliitissa on erikoisvalmisteinen radiovastaanotin, joka tarkkailee radiosignaalien kulkua sähköisesti varattuja hiukkasia sisältävien alueiden läpi.\nSaaduista havainnoista voidaan saada tietoa muun muassa avaruussäähän ja siten revontulien syntyyn vaikuttavista ilmiöistä.\nSuomi 100 -satelliitti tukee Aalto-yliopiston professori Esa Kallion tutkimusta, jonka tavoitteena on selvittää maapallon luona avaruudessa olevien sähköisesti varattujen hiukkasten sijaintia ja käyttäytymistä.\nNäe nanosatelliitti rekassa\nSyys-lokakuussa 2017 Suomea kiertää esittelyrekka, joka esittelee nanosatelliitteja ja avaruuden olosuhteita.\nRekan sisällä on myös pieni puhdastila, missä yleisön edustajat pääsevät kokoamaan itse satelliittia.\nKiertue on laajempi kuin koskaan, sillä se kattaa 22 paikkakuntaa eteläisestä Suomesta Ivaloon saakka.\nMatka alkaa Otaniemestä 15.9. ja päättyy erikoiskiertueeseen Espoossa 17.–19.10.2017. Suuri osa rekan sisällöstä on esillä näyttelykeskus WeeGeen ala-aulassa marraskuusta 2017 huhtikuuhun 2018.\nSatelliittihanketta esiteltiin tänään Porissa meneillään olevassa Suomi Areenassa. Tarkoitus on lähettää sään salliessa satelliitin koivupuusta tehty mallikappale stratosfääriin, missä olosuhteet ovat hyvin avaruudelliset.\nLISÄÄ: Suomi 100 -nanosatelliitti (LINKKI), 3D-tulostetut osat satelliittiin (LINKKI) ja aiemmat satelliittiuutiset Uusiteknologia.fi:ssä (LINKKI)\nTunnisteet Aalto-1 Aalto-2 Aalto-yliopisto avaruus nanosatelliitti satelliitti Suomi 100\nSuomi valmistautuu gigakauteen – kuitua 5G:n rinnalle\nVideoliikenne nostaa mobiilidataa


Lohi 355 moottorivene 1974 - Joensuu - Nettivene\nSiinäpä ois näpäkkä tuulilasivene. Vene on hyväkuntoinen ja toimiva. Juuri läpikäyty ja maalattu koko vene, on siisti. Moottorina 20hp siniraita Mercury jolla nousee kevyesti pintaan.\nSamanlaisen varaosakoneen voi ostaa 100 lisähintaan. Soittamalla lisätietoa.\nTraileri ei ole kaupan!!\nLuonnonvalkoinen tuulilasivene moottorivene\nPituus 4 m Päivitetty 20.07.2020\nNettivene ID 810271


Psykiatrian vastuulääkäri | Mehiläinen\nOletko kiinnostunut mielenterveyspalveluiden rakentamisesta? Tule psykiatrian vastuulääkäriksi Mehiläisen yksityisiin terveyspalveluihin!\nTehtävässä saat mahdollisuuden osallistua näköalapaikalta johtavan, dynaamisen ja kasvavan terveydenhuollon yrityksen vaikuttavien mielenterveyspalveluiden toimintaan ja alan kehittämiseen. Panostamme Mehiläisessä voimakkaasti mielenterveyspalveluiden laatuun. Psykiatrian, psykoterapia- ja muiden mielenterveyspalveluiden oikea-aikainen saatavuus, ajanmukaiset vastaanottomahdollisuudet ja hoidon vaikuttavuuden mittarointi ovat kehityksen keskiössä. Mehiläinen sai joulukuussa 2020 toteutetun Kompin yrityskaupan myötä noin 250 psykoterapeuttia ja muuta mielenterveyden asiantuntijaa vahvistamaan palveluitaan. Yhdistymisen jälkeen matka jatkuu Komppi Mehiläisen nimen alla.\nPsykiatrian vastuulääkärinä olet keskeisessä roolissa johtamassa mielenterveyspalveluiden rakennustyötä osallistuen avaintekijöiden rekrytointiin, uusien palveluiden lanseeraamiseen, toimintamallien jalkauttamiseen, ammattilaisten koulutukseen, viestintään sekä palveluiden myyntityöhön. Sinulla on tärkeä koordinoiva rooli mielenterveyden ammattilaisten työn organisoinnissa ja yhteisöllisyyden rakentamisessa. Keskeinen osa tehtävääsi on vastata mielenterveyspalveluiden lääketieteellisistä kysymyksistä tiiviissä yhteistyössä toimialan lääketieteellisen johdon kanssa. Vastuutehtävä on osa-aikainen, mikä mahdollistaa myös oman vastaanoton pitämisen.\n- Psykiatrian alan erikoislääkärin oikeuksia ja kehittämismyönteistä toimintaotetta\n- Kokemusta ja aiempia näyttöjä mielenterveyspalveluiden kehittämisestä ja/tai johtamisesta\n- Innokkuutta rekrytoida Mehiläiseen lisää psykiatrian ammattilaisia ja lisätä tarjontaa\n- Kykyä johtaa, koordinoida ja viestiä palveluista selkeästi ja innostaa mielenterveyspalveluiden henkilöstöä ja ammatinharjoittajia työssään\n- Kykyä ottaa kantaa lääketieteellisiin kysymyksiin ja edistää uusien hoitomuotojen ja palveluiden käyttöönottoa\n- Laaja-alaista erikoisala- ja toimialarajat ylittävää moniammatillista otetta ja ymmärrystä mt-palveluiden tulevaisuuden tarpeista\n- Hyviä projektihallintataitoja sekä organisointikykyä\n- Halua toimia uudistushenkisessä ja nopeatempoisessa ympäristössä useiden samanaikaisten projektien parissa\n- Kokemus ja osaaminen psykoterapiapalveluista katsotaan eduksi tehtävässä, samoin kuin sujuvat digitaidot\nTarjoamme sinulle vastuullisen ja monipuolisen tehtävänkuvan sekä mahdollisuuden oman osaamisen kehittämiseen. Avuksesi ja työkaveriksi saat joukon lääketieteen, psykoterapian, liiketoimintajohdon, viestinnän ja markkinoinnin sekä digikehityksen parhaita osaajia.\nTehtävä on osa-aikainen. Toivomme, että pystyt työskentelemään ainakin osin Helsingissä. Sen lisäksi voit tehdä psykiatrian vastaanottotyötä missä tahansa Suomessa. Toivomme, että pääset aloittamaan tehtävässä lähikuukausien aikana. Täytämme tehtävän heti sopivan henkilön löydyttyä.\nLähetä hakemuksesi palkkatoiveineen ja CV:si 23.5.2021 mennessä rekrytointijärjestelmämme kautta https://mehilainen.wd3.myworkdayjobs.com/doctor_careers/job/Helsinki-Pohjoinen-Hesperiankatu/Psykiatrian-vastuulkri_R0004396/apply\nJohtava lääkäri Iiro Heikkilä\n040 193 7234\nMielenterveyspalveluiden operatiivinen johtaja Salla Myllys\n050 131 1945\nParhaiten tavoitat jättämällä soittopyynnön tekstiviestitse tai sähköpostiin.


Sosiaalitoiminta | JYY\nJYY > Opiskelijalle > Sosiaalitoiminta\nJYYn sosiaalitoiminta, eli tuttavallisemmin sopo-toiminta, koostuu siitä, mikä on hyvän ja sujuvan opiskelija-elämän ylläpitämiseksi välttämätöntä. Erityisesti kiinnostuksen kohteena ovat opiskelijoiden asumiseen, terveyteen, toimeentuloon ja tasa-arvoon liittyvät kysymykset.\nOpiskelijoiden asuminen on laaja-alainen teema, johon liittyvät niin itse opiskelija-asunnot, vuokrataso, asumisolosuhteet kuin asuinalueiden palvelutkin. Asumiseen liittyy myös JYYn näkyvin palvelu eli Kortepohjan ylioppilaskylä. Helpottaakseen opiskelijoiden asuntotilannetta JYY ylläpitää asuntopalstaa, jonka kautta välitetään opiskelijoille asuntoja vapailta vuokramarkkinoilta.\nTerveysasioissa Ylioppilaiden Terveydenhoitosäätiö (YTHS) on luonnollisesti keskeisen huomion kohteena. Tämän lisäksi käsitellään tarvittaessa myös muita opiskelijan terveyteen sekä fyysiseen ja psyykkiseen hyvinvointiin liittyviä asioita. Sosiaalisektori on osallistuu yleiseen opiskelijoiden hyvinvointityöhön esim. tutorkoulutuksen suunnittelun kautta.\nToimeentulokysymykset sisältävät niin opintotuen kuin muunkin sosiaaliturvan sekä osittain myös opiskelun ja työssäkäynnin yhdistämisen.\nTasa-arvo ymmärretään kaikkien ihmisten tasavertaisina opiskelun ja elämisen mahdollisuuksina sukupuoleen, kansallisuuteen, seksuaaliseen suuntautumiseen, vammaisuuteen tai muuhun vastaavaan katsomatta. JYY pitää tätä periaatetta yllä omassa toiminnassaan ja pyrkii ulottamaan sitä niin yliopistoon kuin yhteiskuntaan yleensäkin. JYY tarjoaa opiskelijoille myös häirintäyhdyshenkilötoimintaa (LINKKI). Häirintäyhdyshenkilöt auttavat silloin, kun tarvitsee neuvoja, tukea tai apua häirintään, syrjintään, kiusaamiseen ja muuhun epäasialliseen kohteluun liittyen.\nSosiaalitoiminta ylioppilaskunnassa koostuu sekä edunvalvonnasta että erilaisista suoraan opiskelijalle tarjottavista jäsenpalveluista sekä sosiaalivaliokunnan järjestämistä tapahtumista. Ylioppilaskunnan sosiaalisihteeri neuvoo ja auttaa kaikissa sosiaaliturvaan, terveyteen, asumiseen ja toimeentulon liittyvissä asioissa. Liittymällä sopo-listalle, saat ajankohtaista tietoa opiskelijoita koskettavista sosiaaliasioista.


Säkylän joulupukit juoksevat lapsiperheiden hyväksi\nOSG Viestintä Oy 14.11.2012, 10:00\nViime joulun alla järjestetyn Suomen ensimmäisen joulupukkijuoksun tuotolla on saatu aikaan paljon hyvää Säkylän lapsiperheille Pesue-hankkeessa. Tänä vuonna ilmoittautumismaksut ohjataan lyhentämättöminä perhepuiston rakentamiseen. Säkylän kunta ja Säkylän Yrittäjät ry järjestävät joulupukkijuoksun nyt toista kertaa. Leikkimielinen tapahtuma pidetään tasan kuukausi ennen joulua, lauantaina...\nKulttuuri ja taide Lifestyle Maatalous Mainonta Markkinointi Matkailu Urheilu ja vapaa-aika\nMikkelin ammattikorkeakoulu (MAMK) 13.11.2012, 16:34\nSaimaa Blues pääsiäisenä Mikkelissä -keikkoja ravintoloissa ja vankilassa, työpajoja, jamit, keilakisa Rytmimusiikin ystäviä hemmoteltiin ensimmäistä kertaa viime pääsiäisenä Mikkelissä. Onnistuneen vastaanoton saanut Saimaa Blues –festivaali järjestetään myös tulevana pääsiäisenä. Sinisiä säveliä kuullaan Saimaan länsirannalla jälleen neljän päivän ajan. Ajankohta on 28.-31.3.2013. ...\nKoulutus Kulttuuri ja taide Matkailu Musiikki ja viihde Urheilu ja vapaa-aika\nKeski-Suomen maaseutu esillä Helsingissä isänpäiväviikonloppuna\nJyväskylän ammattikorkeakoulu 09.11.2012, 10:33\nKeskisuomalainen maaseutu ja maaseutumatkailu esittäytyvät isänpäiväviikonloppuna Helsingissä. Vihreä väylä eli maantie 637 ja Jyväskylän ammattikorkeakoulun liiketoiminta- ja palvelut -yksikön Maalla -hankkeet esittelevät maakunnan monia mahdollisuuksia viikonlopun Elävä maaseutu -messuilla. Messut pidetään 9.-11.11. Helsingin messukeskuksessa. — Messujen tarkoituksena on saada kävijöitä ja...\nRantapallo 08.11.2012, 13:01\nSuomen äkkilähtötarjontaa voi seurata nyt myös kätevästi ilmaisen mobiilisovelluksen avulla. Kaikki äkkilähdöt yhdessä sovelluksessa Matkailusivusto Rantapallo.fi on julkaissut oman mobiilisovelluksen, joka ensimmäisenä Suomessa kerää kaikkien suurten matkanjärjestäjien äkkilähtötarjonnan yhteen. Ilmainen sovellus on ladattavissa iPhone- ja iPad-versiona Applen AppStoressa sekä...\nMarkkinointi Matkailu Media Ohjelmistoteollisuus Tietokoneet\nCROWNE PLAZA HELSINKI ANSIOITUI JÄLLEEN\nRestel Hotel Group 07.11.2012, 12:38\nCROWNE PLAZA HELSINKI ANSIOITUI JÄLLEEN Finland’s Luxury Business Hotel 2012 World Luxury Hotel Awards tuo vuosittain valokeilaan joitakin maailman halutuimpia hotelleja ja lomakohteita. Vuoden 2012 arvostetuimmat luksushotellit nimettiin Kuala Lumpurissa 13. lokakuuta World Luxury Hotel Awards –gaalassa. Crowne Plaza Helsinki –hotellin ansioihin lisättiin nyt Finland’s Luxury Business Hotel...\nRestel Hotel Group 06.11.2012, 09:00\nUuden sukupolven markkinoinnin työkalu yrityskäyttöön Rantasipi Airport Congress Centeriin ainutlaatuinen 3D-esitystekniikka Rantasipi Airport Congress Centerissä otetaan käyttöön 3D-esitystekniikka, joka mahdollistaa tuotteiden ja palveluiden kolmiulotteisen esittämisen tilassa aidossa mittakaavassa. Tämän vuoden kokoushotelliksi valittu Rantasipi Airport Congress Center tarjoaa asiakkailleen...\nMarkkinointi Matkailu Talous\nTahko Outdoors tuo Tahkon ohjelmapalveluihin uutta vipinää\nTahko Outdoors 02.11.2012, 07:00\nMarraskuun alussa aloittaa Nilsiän Tahkovuorella ohjelmapalveluiden markkinointiin ja myyntiin keskittyvä viiden palveluntuottajayrityksen yhteinen organisaatio Tahko Outdoors. Se tuo aktiviteetit asiakkaiden ulottuville entistä helpommin ja mutkattomammin. – Tavoitteena on palveluiden monipuolistamisen lisäksi niiden saatavuuden ja tavoitettavuuden parantaminen; kattava tieto kaikista...\nLifestyle Markkinointi Matkailu Urheilu ja vapaa-aika\nLumipallo.fi kokoaa talvimatkailun yhteen osoitteeseen - Veikka Gustafsson uuden palvelun taustajoukoissa\nRantapallo 31.10.2012, 10:31\nLumipallo.fi on Rantapallon luminen pikkusisko Ski Expo-messuilla lanseerattava Lumipallo.fi seuraa Suomen suurimman matkailusivuston Rantapallon jalanjäljissä. Rantapallosta tuttua konseptia mukaillen myös Lumipallon toiminta perustuu helppouteen ja monipuolisuuteen: kaikki talvimatkailijan palvelut löytyvät yhden katon alta - ensimmäistä kertaa.Suomessa on valtava määrä talviurheilun...\nMarkkinointi Matkailu Media Pääuutinen Urheilu ja vapaa-aika\nOSG Viestintä Oy 25.10.2012, 12:00\nTurun Silakkamarkkinoilla nähdään huomenna 26.10. kello 19 ainutlaatuinen sininen ilotulitus. Martinexin ilotulitus juhlistaa Sinisiä ajatuksia -kampanjaa, jolla kerätään varoja SOS-Lapsikylälle. Turkulaiset ovat saaneet Facebookissa päättää, montako rakettia ilotulituksessa ammutaan, sillä jokaista kymmentä osallistujaa kohti ammutaan yksi raketti. Nyt osallistujia tapahtumaan on jo lähes 3 000...\nAvustukset ja vapaaehtoistyö Kauppa Kulttuuri ja taide Lifestyle Mainonta Matkailu Media\nTampereen Cumulus Hämeenpuiston mittavat uudistukset alkavat\nRestel Oy 23.10.2012, 15:23\nCumulus-hotelliketjun uudistukset jatkuvat Tampereen Cumulus Hämeenpuiston mittavat uudistukset alkavat Tampereen Cumulus Hämeenpuiston uudistukset alkavat lokakuun loppupuolella pohjoissiiven huoneiden osalta. Tällöin hotellin 78 huonetta tullaan sulkemaan perusparannuksen ajaksi. Perusparannuksen yhteydessä kaikki hotellihuoneet sekä kylpyhuoneet uudistetaan. Joulukuun 16. päivä alkaen sekä...\nMatkailijoiden seksuaaliterveyden teemaviikot käynnistyivät\nHIV-säätiö/Hiv-tukikeskus 23.10.2012, 10:56\nMonissa terveydenhuollon toimipisteissä eri puolilla Suomea kiinnitetään tehostetusti huomiota matkailijoiden seksikäyttäytymiseen liittyvään neuvontaan 22.10.-4.11. Matkailijoille on tarjolla kondomeja ja tietoa seksitautiriskeistä ulkomaanmatkoilla. Lisäksi Suomen Punaisen Ristin vapaaehtoiset ja Hiv-tukikeskus tarjoavat seksuaaliterveysneuvontaa ja jakavat kondomeja matkailijoille Niiralan,...\nMatkailu Sosiaaliset kysymykset Terveys Työelämä\nKarttakeskus 17.10.2012, 10:39\nSuunnistaminen luonnossa on helppoa ja hauskaa, kun sen osaa! Karttakeskuksen syksyn uutuus Kompassi ja GPS – Pieni suunnistusopas neuvoo perusasiat suunnistamisesta sekä perinteisesti kartan ja kompassin avulla että GPS-paikantimen avustamana. Suunnistustaito vapauttaa liikkumaan luonnossa merkittyjen retkeilyreittien ulkopuolella ja itselle ennalta tuntemattomissa maastoissa, mikä avaa uusia...\nKauppa Kustannustoiminta Logistiikka ja liikenne Maatalous Matkailu Metsätalous Urheilu ja vapaa-aika Ympäristö ja luonto\nKarttakeskuksen ParasKartta-palvelusta räätälöityjä karttoja kaikille\nKarttakeskus 17.10.2012, 10:17\nKarttakeskuksen kaikille avoimesta ParasKartta-palvelusta voi ensimmäistä kertaa Suomessa tilata omiin tarpeisiin räätälöityjä karttatulosteita omilla merkinnöillä varustettuna. ParasKartta-palvelussa käyttäjä voi itse määrittää alueen, josta haluaa kartan. Jos esimerkiksi oma mökki jää normaalisti kartan reunaan, nyt mökkeilijä voi tilata kartan, jossa mökki on keskipisteenä. Karttaan voi myös...\nKustannustoiminta Matkailu Urheilu ja vapaa-aika Ympäristö ja luonto\nViestintäyhtiö Ingressi 15.10.2012, 11:00\nElokuva- ja televisiotuotantoalan vientijärjestö Favex on yhdessä Music Finlandin ja Design Forum Finlandin kanssa käynnistänyt uudenlaisen vienninedistämishankkeen. New Cut! -nimen saanut hanke yhdistää suomalaiset elokuvan, muodin, muotoilun, musiikin ja ruokakulttuurin tekijät nostamaan suomalaista kulttuuriosaamista ja luovaa teollisuutta esiin New Yorkissa vuonna 2013. Kyseessä on...\nKulttuuri ja taide Lifestyle Mainonta Markkinointi Matkailu Media Musiikki ja viihde Politiikka Talous Ulkomaat Urheilu ja vapaa-aika Valokuvaus


Onko Nizza jo koluttu? Näissä Etelä-Ranskan ihanissa kohteissa ei postikorttimaisemia puutu - Matkat - Ilta-Sanomat\nPelicans löylyttää HIFK:ta, TPS tappiolla kotonaan – SM-liigan ensimmäiset puolivälierät käynnissä\nHuuhkajien puolustajien sarjakausi ei ole vielä alkanut – nyt vastaan tulee Italia\nNizzassa meri on koko ajan lähellä. (KUVA: Mirva Saukkola)\nJulkaistu: 31.3.2018 11:07\nEtelä-Ranskan rannikko on kiehtonut herkkusuita, taidenautiskelijoita ja seurapiirikeikareita satojen vuosien ajan. Kukin kaupunki ja kylä tarjoaa omanlaisensa elämyksen.\nUnelmien loma Etelä-Ranskassa on jo valkokankaalta tuttua, on kyse sitten parin vuoden takaisesta piirretystä Muumit Rivieralla (2014) tai keskenään kevyesti flirttailevista Grace Kellystä https://www.is.fi/haku/?query=grace+kellystaja Cary Grantista https://www.is.fi/haku/?query=cary+grantistaikonisessa komediassa Varkaitten paratiisi (1955).\nMielikuvia vallitsevat ylelliset hotellit, kasinokäynnit ja turkoosina läikehtivä Välimeri. Kokonaisuutta maustavat laventelipeltojen huumaava aromi ja rantakuppiloista kantautuva ratatouillen tuoksu.\nLaventelipellot hurmaavat tuoksullaan. (KUVA: Irlmeier, K / DPA / ZUMA / MVphotos)\nSuomalaisten loma suuntautuu useimmiten Nizzaan suorien ja vaivattomien lehtoyhteyksien vuoksi, sillä niin Finnair kuin Norwegiankin liikennöivät sinne.\nKaupungissa riittääkin houkutuksia. Rantabulevardi Promenade des Anglais, vanhan kaupungin kiemurtelevat ravintolakujat ja monet museot, kuten Marc Chagallin ja Henri Matissen elämäntöille omistetut taidepyhätöt pitävät varsinkin ensikertalaisen tiukasti Nizzassa koko loman ajan.\nSuuntaa junalla lähikaupunkeihin\nMikäli hurmaava kaupunki on kuitenkin tullut jo ennakkoon tutuksi, kannattaa lähteä tutustumismatkalle etäämmälle.\nJoihinkin lähikaupunkeihin, esimerkiksi Cannesiin tai Monacon Monte Carloon junayhteys pelaa kuin rasvattu.\nSen sijaan vähän sivussa sijaitseviin helmiin, kuten Saint-Tropeziin ja Cassisiin matkan taittaminen julkisilla vaatii suunnittelua, sillä junia kulkee harvemmin tai bussiyhteys on kätevämpi. Mahdotonta se ei silti ole – tarkista vain aikataulut ennakkoon.\nVuokrattu auto on muuten kätevä kulkupeli, mutta parkkipaikan nappaaminen paikan päällä voi vaatia kärsivällistä kyttäämistä kapeiden kujien kaupungeissa.\nMonacon huvivenesatama ällistyttää\nMonacon minivaltio sijaitsee Nizzasta itään. Matkan varrella voit käydä nuuhkimassa Ezen pittoreskissä hajuvesikylässä parfyymejä tai jatkaa vielä Monacon ohi Rivieran kauneimpana kaupunkina kehuttuun Mentoniin.\nMonacon satama huvijahteineen on huikea näky. (KUVA: Mirva Saukkola)\nPieni ruhtinaskunta kuuluu kuitenkin rannikon ykkösnähtävyyksiin. Sen huvivenesatamaan jää helposti ällistelemään siinä keinuvia huikeita jahteja, mutta moderneine, korkeuksiin kohoavine rakennuksineen se antaa vääristyneen kuvan monacolaismenosta.\nKipua siis keskustan kautta kohti palatsia, jota ympäröivät vanhat korttelit näyttävät Monacolta jo silloin, kun ruhtinatar Grace loi sen ylle glamouria. Vahdinvaihtojen seuraamisen ohella voit istahtaa kahvilaan nauttimaan roseeviiniä ja ihailla satamaan avautuvaa näköalaa.\nParkkipaikan löytäminen on Monacossa hankalaa, sillä kujat ovat kapeita. (KUVA: Mirva Saukkola)\nMoni haluaa myös vierailla ihailemassa vuonna 1863 rakennettua kasinoa. Uhkapeli onkin yksi niistä asioista, jotka saivat aikoinaan kirjailija Graham Greenen https://www.is.fi/haku/?query=graham+greenen kutsumaan Monte Carloa aurinkoiseksi paikaksi hämäräväelle.\nJos puolestaan suuntaat kohti länttä, ensimmäinen pysähdyspaikka monelle Nizzan suunnasta tultaessa on Cannes.\nYleensä kaupunki liitetään elokuvajuhliin ja sen pääpaikkana pidetään Croisetten rantabulevardia, josta löytyy kaikkien kuuluisien muotitalojen liikkeet, mutta Cannes on paljon enemmän.\nCannesin torilla riittää väriä. (KUVA: Mirva Saukkola)\nJos päädyt kaupunkiin viikonloppuna, levittäytyvät kivenheiton päästä rautatieasemalta festivaalipalatsin suuntaan antiikkimarkkinat, joista voit tehdä ikimuistoisia löytöjä: säkenöiviä vintage-koruja, entisajan viehkeyttä huokuvia astioita ja aterimia sekä käytettyjä huippumuotitalojen asusteita.\nSuuntaa syvemmälle kaupunkiin ja hurmaannu kulinaarielämyksistä. Kauppahallin liepeillä sijaitsevissa konstailemattomissa ravintoloissa voit hemmotella makunystyröitäsi merenherkuilla, hanhenmaksalla ja rajan takaa Italiasta terveiset tuovilla jäätelöillä.\nCannesin antiikkimarkkinoilta voi tehdä löytöjä (yllä). (KUVA: Mirva Saukkola)\nSaint-Tropez on kuuluisa muotiliikkeistä ja leivoksista\nKauempana lännessä odottelee Saint-Tropez. Hiljainen kalastajakylä muuttui aikanaan suihkuseurapiirien kohtauspaikaksi pitkälti erotiikkapommi Brigitte Bardot’n https://www.is.fi/haku/?query=brigitte+bardot%E2%80%99nja tämän tähdittämän Ja Jumala loi naisen -elokuvan (1956) myötä.\nPiskuinen kaupunki rakentuu soman kalastajasatamansa ympärille. Sitä hallitsevat purjeveneiden mastorivistön ohella katukahvilat ja matkamuistoputiikit − tyylikkäämmät muotitalojen liikkeet, kuten jättimäisen puutarhan ympäröimä Christian Diorin liike, sijaitsevat korttelia syvemmällä satamasta katsottuna.\nLe Sénéquier on St. Tropezin kuuluisin kahvila. (KUVA: Mirva Saukkola)\nKahviloista kuuluisimmaksi kohoaa Le Sénéquier (4 Place aux Herbes), jossa aikanaan istuivat kaikki paikkakunnalla vierailleet tähdet kirjailijakomeetta Françoise Saganista https://www.is.fi/haku/?query=francoise+saganistajuuri mainittuun Brigitte Bardot’hon. Komea menneisyys sallii huiman hinnoittelun, sillä esimerkiksi lasillinen roseeviiniä maksaa tuplasti muuhun alueeseen verrattuna.\nJämptin euron matkailija jättääkin ikonisen kuppilan väliin ja suuntaan sen sijaan maistelemaan paikkakunnan kuuluisinta leivosta eli La Tarte Tropéziennea. Kondiittori Alexandre Mickan https://www.is.fi/haku/?query=alexandre+mickanvuonna 1955 luoma herkkupala on kermaseoksella täytetty briossi, jota myydään muun muassa Place de Licesin varrella sijaitsevassa lippulaivakahvilassa.\nCassisin merenherkut vievät kielen mennessään\nParhaat herkut pittoreskissa ympäristössä pääset kuitenkin maistelemaan, kun suuntaat Cassisiin, kohti Marseilles’ta.\nCassisissa on pittoreski kalastajasatama. (KUVA: Mirva Saukkola)\nPostikorttimainen kalastajasatama on tunnettu paitsi nimeään kantavasta mustaherukkalikööristä, josta syntyy valkoviinin kanssa miksattuna raikas Kir-aperitiivi, myös merenherkuistaan. Nauti täällä bouillabasse-kala-äyriäiskeittoa valkosipulimajoneesin kera.\nMyös ostoksia kannattaa tehdä, sillä pikku kaupungin uumeniin kätkeytyy useampi miniatyyrimainen tuoksustudio. Ne joko myyvät sinulle omia sekoituksiaan tai miksaavat halutessasi oman nimikkoparfyymisi.\nNäissä kohteissa ajellaan pikkuteitä ja pysähdellään usein. 9.4.2017 13:27 Lue lisää ›\nLoistava kesäkohde: Nizzassa saat samalla reissulla rannan, kaupungin ja mahtavaa ruokaa\nNizza on paitsi rantalomakohde myös oikea kaupunki – ja Ranskan kaupungeista kansainvälisin, kirjoittaa kaupungissa säännöllisesti lomaileva Lasse Lehtinen. 24.6.2017 13:32 Lue lisää ›\nNäissä lämpimissä ja aurinkoisissa Euroopan kaupungeissa on uimaranta käden ulottuvilla. 21.5.2017 19:00 Lue lisää ›\nSaksalainen erehtyi tervehtimään suomalaista kesäisellä järvellä – naapuria jäi vaivaamaan kysymys, johon piti saada vastaus 19:00\nSuomalaisten suosikkikohde kieltää kännisekoilun – jopa 3 000 euron sakko uhkaa 16:53


Tietokoneet, komponentit ja oheislaitteet | Mikrobitin keskustelupalsta\nJoo, just käynnistin kohdekoneen ekaa kertaa kahteen kuukauteen. Itku tulee, ellei saa uutta GPU:ta!\nJoo jos virransäästö on päällä.\nTarkistappa prossun ja jäähdyttimen tahna sillä 87 astetta on pikkasen korkea.\nHiiri on särki, ja särki on kala\nJoo joissakin peleissä pitäisi olla 4 kättä.\nKirjoittamalla tämän wmic diskdrive get status komentokehoitteeseen tai powershelliin kertoo levyjen statuksen ja syvempää tutkimusta varten on sitten esim. CrystalDiskInfo tai HDDScan.\nJos käynnistyksessä tulee SMART-ilmoitus niin sitten on parasta ottaa datat levyltä talteen ja hankkia uusi tilalle.\nPaPeRin postaamassa linkissä ei ollut niin hyvät ohjeet sillä em. mallissa ei käyttäjä itse voi irroittaa tai vaihtaa akkua (kun halutaan ohkaisia läppäreitä niin ei niissä voi olla paksua akkua takana).\nTuulettimen vaihdon jälkeen (ei löytynyt Antecin tuuletinta joten ostin Nexuksen tuulettimen) ja paineilmalla puhaltelun jälkeen lämmöt putosivat ihan mukavasti (tosin kaiken pölyn puhdistaminen vaatisi kotelon pesua sillä imurin letkulla ei pääse joka paikkaan).\nTarkoitatko, että 64 GB:n tai suurempaa muistitikkua ei voi alustaa exFAT:iin Windowsin omilla työkaluilla?\nNiin sen pitäisi olla, raja on 32 GiB.\nUSB-2 vai USB-3\n• Lauri Uusitalo 0\nLuulisi Windowsin ilmoittaman jos esim. USB 3 ulkoinen kovalevy on USB 2 portissa kiinni.\nNäytön resoluutio ?\nresoluutio • • Tapani Tuominen\nJa näytönohjaimen päivitys voisi auttaa myös.\nhttp://wireless.repeater on osoite ...\n• kaarlo suvakki\nHiukka outoa kysellä, jos ei edes kerro laitteen merkkiä ja mallia. Laitteen reset voi auttaa, jos hallinta IP on vaihdettu.\nItse tuppaan löytämään laitteet pingaamalla verkon broadcast osoitetta ja sitten kuikuilelamalla arpilla (nykyään Linukassa ip neighbour).\nJep, en niin millään muistanut hauenleukaa (englanniksi mm. alligator clip).\nKone on jo SER:ssä.\nLaitteen virtakaapeli (230VAC)\nSellainen "partakoneliitin" tulee mieleen. IEC C1.\nmac mini ssd kovalevy\nJuu ei sovi yhteen samaan lauseeseen ellei välissä ole sanoja ei ole.\nvsyncin poisto aiheuttaa häiriöääniä\nOn häiriöääntä (sähkörätinää) tietsikassa mutta en ole varma että onko se äänikortin, emon vai jonkun muun vika (tosin HDMin kautta telkkuun ei rätise eli jäljelle jää äänikortti (toinen creative on jossain mutta vaihto ei nappaa)).\nMinä olen vaihtanut kaikki ns. hyötykoneen sisäiset levyt lähiaikoina:\n/root# smartctl -A /dev/sda | grep Power_On_Hours\n9 Power_On_Hours 0x0032 099 099 000 Old_age Always - 3631\n/root# smartctl -A /dev/sdb | grep Power_On_Hours\n9 Power_On_Hours 0x0032 071 071 000 Old_age Always - 11990\nAiempi sda SSD LVM alkoi usean vuoden jatkuvan päällä olon jälkeen hiipumaan. Ne olivat jotain 256 GB Samsung Pro malleja. Luultavasti vuodelta 2012.\nSamaten sdb LVM kukki, olivat 2-3 GB mekaanisia levyjä tie kuinka kaukaa.\nNyt on yksi teranen Samsung 860 Pro SSD ja 6 TB mekaaninen Toshiba. LVM kuvio kuopattu.\n"The Intel 4004, the first computer on a chip, turns 50"\nEikun Windows on fuzzy logic ja Omenat sitten jotain siltä väliltä.\n• Timo Leinonen